Zer dago urakanaren azpian? - Zientzia.net\nHasiera » Artikuluak » Zer-dago-urakanaren-azpian Zer dago urakanaren azpian?\n2000/11/01 Mujika, Alfontso - Iturria: Elhuyar aldizkaria\nAstronautika Azken belaunaldiko sateliteek erabiltzen duten teledetekzio-tresneria berriari esker, urakanetako goialdeetako hodeien azpian zer gertatzen ari den jakin daiteke orain.\nUrtero-urtero, uda-bukaera aldean, urakanen garaia hasten da. Euskal Herria, zorionez, ez dago urakanen eremuan, baina Estatu Batuetako, Mexikoko eta, batez ere, Karibeko herrialde gutxien garatuetako populazioarentzat garai beldurgarria da. Iaz Mitch urakanak eragin zuen triskantza, adibidez, ez dute luzaroan ahaztuko Erdialdeko Amerikan. Urakanak naturaren fenomenoak dira eta ezin dira saihestu, ez eragotzi. Gizakiak ezin du urakana desbideratu. Baina ondorioak, heriotzak batez ere, baita kalte materialak ere neurri batean, hain larriak ez izatea lortzea ez da zaila, baldin eta populazioa aldez aurretik eta behar den denboraz jakinaren gainean jartzen bada eta segurtasun-neurriak taxuzkoak badira. Horretarako, lehen-lehenik, urakana non sortuko den, nola higiko eta nola jokatuko duen jakin behar da, haren jarraipena egin eta haren ibilbidea eta bilakaera iragarri egin behar da. Horretan ari dira meteorologo eta zientzialari ugari. Urakanak aztertzen dituen munduko erakunderik ahaltsuena Estatu Batuetako Urakanen Zentro Nazionala da (NHC, National Hurricane Center). Zentroak lehorreko, itsasoko, aireko eta sateliteetako datuak jaso eta analizatzen ditu. Baina ezustekoa, zorioneko ezustekoa, ez da NHCtik etorri: aurten zientzialariak bi ikerketa-satelite erabiltzen ari dira urakanen barnea orain arte ezinezkoa zen moduan behatu ahal izateko. Hodeiak zeharkatzen dituzten begiak Izan ere, eguraldiari buruzko datuak jasotzen dituzten satelite gehienek urakanen goialdeko hodeien argazkiak egin ditzakete, baina besterik ez. Orain, ordea, QuickScat eta TRMM izeneko misioen sateliteek mikrouhin-sentsore berriak dituzte: hodeiak zeharkatu eta haien azpian, itsasoaren azalean, zer egoera dagoen -prezipitazioak eta uraren eta haizeen kondizioak- 'ikus' ditzakete. Datu berri horiei esker, zientzialariek lehenago detektatu ahal izango dute ekaitza tropikalen sorrera eta urakanak egingo duen ibilbidea ere zehatzago zehaztu eta iragarri ahal izango dute. QuickScat satelitea 1999ko ekainean bidali zuen NASAk Lurra orbitatzera. Tresna berezi bat du, radar-difusometroa, mundu osoko itsasoetan ur-azaletako haizeen abiadura eta norabidea batera neurtzen duena. Orain arte, radarra erabiltzen duten beste sateliteek abiadura neur dezakete, baina abiadura eta norabidea batera difusometroak bakarrik neur ditzake. Difusometroak (barreiaduraren neurgailua) mikrouhin-izpi bat bidaltzen dut itsasoaren azalerantz angelu jakin batean. Izpiak hodeiak zeharkatzen ditu aldaketarik jasan gabe eta uraren azalak barreiatu egiten du. Izpia osatzen duten mikrouhinetako batzuk, errebotez, satelitera iristen dira eta jaso egiten dira. Itsas azal izurtsuak abiadura handiko haizea adierazten du eta erradiazio gehiago islatzen du itsasoaren azal leunak baino. QuikScat-en datuei esker, zientzialariek uste dute balizko urakanak detektatu ahal izango dituztela gaur egun NHC erakundeak aurkitzen dituen baino egun bat eta hiru bitartean lehenago. NHC erakundeak erabiltzen dituen satelite-argazkiek sortzear dauden urakanen goialdeetako hodeiak baino ez dituzte erakusten, baina haien gainean hodei altuagoak daudenean, horiek urakanaren hodeiak estali egiten dituzte eta, ondorioz, azpiko urakana ezin da ikusi. Horregatik da hobea QuikScat satelitea. Oskarbi zein goibel, lanean berdin Bestalde, Estatu batuetako NASA eta Japoniako Espazio Agentzia elkarrekin egiten ari diren TRMM misioak (TRMM, Tropical Rainfall Measuring Mission) eskualde tropikaletako prezipitazioak neurtzea eta haien banaketa geografikoa neurtzea du helburu. Kontua da prezipitazioak zerikusi handia duela urakanekin, ekaitza tropikaletan prezipitazioek nolabait atmosferara zenbat bero ari den askatzen adierazten baitute. Itsasoaren azaleko tenperatura zenbat eta handiagoa izan, itsasoko uraren lurrintzea hainbat handiagoa izango da. Hodeietan kondentsatzen denean, ur-lurrinak beroa askatzen du inguruneko atmosferara eta, ondorioz, aire beroak gora egiten du. Goranzko aireak behe-presioko gunea sortzen du bere azpian eta behe-presio horrek inguruko airea bere inguruan birarazten du. Horrela sortzen dira\nurakanak. Prezipitazioaz gainera, TRMM satelitearen mikrouhin-sentsoreek urakanaren azpiko uraren azaleko tenperatura neur dezakete eta, beraz, tenperatura hori jakinda, urakana sortuko den ala ez iragar daiteke, urakanaren sorrera uraren azaleko tenperaturak erabakitzen baitu, besteak beste. Eguraldi-satelite tradizionalek infragorrizko sentsoreak erabiltzen dituzte eta, beraz, horiek ere itsasoko uraren azalaren tenperatura neur dezakete. Zein da hobekuntza orduan? Infragorrizko sentsoreek ez dituzte hodeiak zeharkatzen eta, beraz, hodeirik gabeko eremuetako ur-azaleko tenperatura baino ezin dute hartu. TRMM satelitearen mikrouhin-sentsoreak, ordea, hodeiak arazorik gabe zeharkatzen ditu. Beraz, TRMM sateliteak ematen dituen prezipitazioen eta itsasoko azalaren tenperaturaren datuak ordenagailu bidezko simulazio-ereduetan txertatu egin daitezke eta, ondorioz, urakanaren jokaera -indarra eta ibilbidea- zehatzago eta lehenago iragarri ahal izango da. QuikScat eta TRMM misioen jatorrizko helburuetan ez zen aurreikusi urakanak detektatu eta jarraipena egiteko erabiltzea eta, alde horretatik, ustekabe pozgarria izan da meteorologoentzat. Aurrerantzean, urakanak aztertzeko tresna hobea izango dute zientzialariek. Aurrerapen horiek populazioaren aldeko prebentzio-neurri egokiagoak ekarriko ahal dituzte! 5.0/5 rating (1 votes)\nAqua lanean 2002-06-28\nZenbat urakan izango dira aurten? 2003-07-01\nSea Murkiness Affects Hurricanes? When 'Basic Research' Pays Unexpected Dividends 2010-08-18 Science\nTaming the Unpredictable Tempest 1999-10-13 Science


Argazki erakusketa “Itsas Sareak” | Kofradia – Itsas Etxea\nArgazki erakusketa “Itsas Sareak”\nMaiatzaren 7tik irailaren 12ra Estitxu Ortolaiz hondarribiarrak egindako lana izango da Kofradia-Itsas Etxean, “Itsas Sareak”.\nArgazki-erakusketa hau arrantza-sektoreari balioa ematean oinarritzen da, saregileen eta arrantzaleen lana agerian jarriz, munduari beren lanaren garrantzia eta egiten jakitea erakusteko.\nProiektu hau Kofradia-Itsas Etxearekin bat dator, eta, horregatik, garrantzitsutzat jo da zabalkundea ematea eta baxurako arrantzaren errebalorizazio-zentroan esparruan lekua izatea.\nZentro honek Euskadiko baxurako arrantza sustatzen eta balioesten du, eta ildo horri jarraitzen dioten lan edo proiektuei zabalkundea ematea eta haiekin lankidetzan aritzea da bere lana. “Itsas Sareak” sektorearen islada eta honen protagonistez eta sareek bertako jendearen hari gidari gisa duten garrantziaz hitz egiten du.\nErakusketa honek Kofradia-Itsas Etxera gerturatzera eta argazki bakoitzaren atzean ezkutatzen diren istorioak ezagutzera animatzen zaitu.


Euskal kalendak - Fernando Larruquerti\nMinak berdindu egiten dituelako animaliak eta gizakiak.\nOinazea, ordea, gizadiagoa da, bizipena baita, eta hortaz, mintzagai delako: gogoetabide eta galdera, adierazpide eta jabeldura.\nJakinmina da galderaren abia,baita eskaeraren habia.\nErantzuna, berriz, ohikoa bada ere, edota ohikoa izan arren, ikasiak izaten dira, gizartean edo mintzo-enean, gizakion oinazea ikasbide delako.\nZuk, Fernando, oinazeaz bizitzen ikasi zenuen eta herriminari irudia, doinua eta hitza eman zenion.\nEz zenuen inoiz erantzun biribila eman nahi.\nEz erantzun orain…zurekin eta zure galderekin aski ikasi dugu eta.\nBetiereko Besarkadaz, ez adiorik, bada.


/imgs/2007/12/errentagarritasuna.jpgEnplegu-planen errentagarritasunari dagokionez, hasteko, kudeatzaileek banakako planetako ondarea administratzeko teknika berak aplikatzen dituzte, eta, beraz, irabaziak oso antzekoak izan daitezke. Bitxia bada ere, Invercoren (Inbertsio Kolektiboko Erakundeen eta Pentsio Funtsen Elkartea) 2007ko irailaren amaierako datuen arabera, enplegu-planek banakakoek baino emaitza hobeak ematen zituzten. Azken hamabi hilabeteetan, banakako planek %4,41eko irabazia zuten bitartean, enplegukoek, batez beste, %5,15 irabazten zuten. Azken hiru urteetan, plan horiek batez beste %6,46 irabazi dute, eta banakakoen %6,27.\nNolanahi ere, emaitzen arteko aldea oso txikia da, eta horren arrazoia da enplegu-plan bat kudeatzen duten erakunde guztiek sistema indibidualeko zenbait pentsio-plan kudeatzen dituztela, eta, beraz, produktu batzuetan eta besteetan inbertitzeko politikak markatzeko erabiltzen dituzten irizpideak oso antzekoak izaten direla. Azpimarragarrienetako bat Fonditel da, Telefónica taldearen enplegu-planen kudeatzailea, eta, hain zuzen, Espainiako aurrezki kolektiboko erakunde handiena. Gaur egun, gutxi gorabehera 4.100 milioi euroko ondarea duten 35 enplegu-plan kudeatzen ditu, eta horrek kudeatzen duen ondare-bolumenaren arabera, Espainiako kudeatzaileen artean kokatzen du. Produktuen errentagarritasunak sistematikoki agertzen dira rankingeko lehen postuetan.\nAzken hamabi hilabeteetan, adibidez, Telefónica Móviles-eko Enplegatuak planak %12,29ko errentagarritasuna izan du, bere kategoriako batez bestekoa baino askoz handiagoa. Hala ere, azken urtean, ACESAren Traballadors izeneko enplegu-plana izan da errentagarriena, BBVAk kudeatua. Irabaziak %76,78koak izan dira. Ondoren, Cartagenako Udalaren plana (La Caixak kudeatzen du), %59,64ko balio-handitzearekin.\nEnplegu planak, zenbakitan\nGaur egun, Espainian, enplegu-pentsioen planek 31.024 milioi euroko ondarea kudeatzen dute, Invercoren datuen arabera. Aurreko urtean baino %6,04 gehiago. Horrelako plan baten onuradun diren partaideen kopurua 1,7 milioikoa da, 2006ko irailean baino %5,72 gehiago. Kopuru hori, ordea, ez da oso adierazgarria, banakako pentsio-planen aurreztaileekin alderatuz gero; izan ere, dagoeneko 8,3 milioi baino gehiago dira, Invercoren arabera.\nEnplegu planak erretiroko pentsio publikoak osatzeko beste tresna bat dira\nBeste datu esanguratsu bat da irailaren amaieran Espainian 1.850 plan zeudela. Horiek sustatzen dituzten enpresen kopuruarekiko desberdintasuna da zenbait sozietate plan berean sar daitezkeela, eta horixe gertatzen da kasu askotan. Izan ere, zenbait enpresa enplegu-pentsioen funts berean integratzeak murriztu egiten ditu produktuan sartzeko kostuak.\nDatuetatik ondoriozta daiteke enplegu-planen ezarpena oraindik txikia dela, nahiz eta hazkunde-tasak nabarmen igotzen hasi diren. Izan ere, erakunde ekonomiko ugarik babesten dute tresna hori, hala nola Unespak, sektore aseguratzaileko patronalak, edo Invercok. Izan ere, erakunde horiek uste dute enplegu-planak oso tresna egokiak direla erretiro-pentsio publikoak osatzeko, etorkizunean murrizketak jasan baititzakete.\nJoan aurreko orrira: « Epe luzeko inbertsioak


Apur batzuekin, zuloa bete nahian « ALUA MUNDUA!\nzabaldubildudel.icio.us\tIstorio hau 2008 Urria 21 egunean 12:04 am-etan argitaratua eta Artea, Neuretzakoak ataletan sailkatua izan zen. Istorio honi gehituriko iruzkinen jarraipena RSS 2.0 jarioaren bitartez egin. Nahi baduzu, iruzkin bat idatzi dezakezu edo zure webgunetik trackback egin istorio honi.\nOne Response to “Apur batzuekin, zuloa bete nahian”\nEdurne(e)k dio:\t3:39 pm(e)tik Urria 31, 2008\tEskerrik asko, apur hutsez baliatuta halako kontakizun bizia ekarri diguzulako. Gustora irakurri dut, oso.


“Legealdi planean jasotako proiektuen erdiak martxan daude Beasainen”. Noticias de Gipuzkoa\n“Legealdi planean jasotako proiektuen erdiak martxan daude Beasainen”\nUdal gobernuak legegintzaldiko bi urteen balorazio positiboa egin du\nM. Aranburu - Domingo, 25 de Junio de 2017 - Actualizado a las 06:03h\nIkolan-lanaldirekin batera Beasaingo Udalak langabetuentzako ikastaroak hitzartu dituzte.\nbeasain- Beasaingo Udal Gobernua agintaldiaren erdira iritsi da eta bi urte hauen inguruko balorazioa egin du EAJ alderdiak. “Lehen egunetik herritarren behar eta eskariei eran-tzutea izan da Gobernuaren helburu nagusia, pertsonen ongizatea, enplegu sustapena, herri erosoagoa, atseginagoa eta herritarrei egokitutakoa eraikitzea eta Beasain gure kulturaren sustatzaile izatea ardatz estrategiko hartuta”, nabarmendu du gehiengo osoz gobernatzen duen alderdiak. Aitor Aldasoro Beasaingo alkatearen hitzetan, “intentsitate handiko” bi urte izan dira, baina “pozik daude lehen bi urte hauetan egindako lanarekin”.\nAlkateak gogora ekarri nahi izan du egunerokotasunean eraginkorragoak izaten laguntzeko Udalean ezarri zuten egitura berria: “Erabakiak eztabaidatzeko, adosteko eta har-tzeko denborak murriztu ditugu”. Bestalde, gardentasunaren inguruan nabarmendu du “inoiz baino informazio gehiago partekatzen” dela.\nLegegintzaldi hasieran zerrenda egin ohi da egin nahi diren proiektuekin. “Martxan jarritako proiektuen erdia baino gehiago gauzatu ditugu”, agertu du Aldasorok eta gaineratu du “garapen sozioekonomikoa bermatzeko, enpleguaren eta tokiko ekonomiaren sustapena lehenetsi” dituela Gobernuak.\nhainbat proiektuBi urte hauetan hamaika proiektu jarri dituzte martxan. Esaterako, enplegu plana eta Ikolan-lanaldirekin hitzartutako langabetuentzako ikastaroak. Bertan, dagoeneko, 62 pertsonek izena eman dute eta 23k jaso dute formakuntza. Goieki Garapen Agentziaren bidez ere zenbait gai zehatzen inguruko formakuntza ikastaroak jarri ziren martxan eta horrez gain, Anezka, ekintzaile berrientzako zerbitzu enpresa gunea ireki zen. Lehenengo sektoreari ere egin diote lekua, izan ere, hilabeteroko lehen larunbatean garaian garaiko produktuen azoka berezia egiten da, “tokiko produktu eta ekoizleak balioan jartzeko”.\nPertsonen ongizatea bermatu eta sustatzeko hainbat ekimen abiatu dituzte: Agipaserekin famili barruko gatazken kudeaketarako aholkularitza zerbitzua;Goiz Alzheimer gaixotasunaren atzemate goiztiarrerako tokiko programa;Ondo ibili ondo izanjarduera eta, honekin lotuta, kirol kontsultategia Antzizar kiroldegian;Beasain Lagunkoiahirugarren adinekoen parte-hartze programa;Arangoitiko psikogeriatriako plaza berriak;jolas parkeen egoki-tzapena;kirola praktikatzeko makina berriak Barandiaran parkean eta kalistenia eremua kalean ariketa fisikoa egin ahal izateko. Gainera, Loinaz futbol zelaiko belar aldaketaren proiektua aurrera eraman dute.\nKulturan, Igartza Musika zikloa eta Igartza Musika beka sortu dituzte musikari berrientzat, eta euskararen erabilera indartzeko hizkuntza errefortzu zerbitzuak jarri dira martxan. Horiez gain, Ezkiaga auzoen bi igogailu eraiki dituzte, hiriko altzari eta lorategien mantenua, auzoetan hobekuntzak egin dituzte, TAOa ordaintzeko mugikorrerako aplikazio berria sortu dute eta informaziorako panel itsu berriak jarri dituzte.\nUdal Gobernuak gaineratu du “gogor lanean” jarraituko duela herritarrei aukera berriak sortu eta etorkizuna elkarlanean eratzeko asmoz.


Mateo 7, 4-5 - Kronika\nMateo 7, 4-5\nHauteskunde sasoi betean gaude eta ohi den bezala, aurkariak guztia txarto egiten du eta norberak dena ondo. Kronikan apirilaren 11ko EAJ alderdiaren oharra horren eredu da, Bilduk egin duen guztia gaizki dagoela edo berandu datorrela dio, eta EAJk Hernani gobernatu zuenean guztia ondo eta zuzen egin zuela esaten baitu. Hala ere, orduko lorpen bikainena aipatzea ahaztu zaie, hain zuzen Osiñagako zerrategiaren lizentzia, bigarren aldian ere, legearen kontra eman zutena. EAJko oharrak esaten du, baita ere, nola aprobetxatu zuten ezker abertzalearen ilegalizazioa, «kargu publiko guztiei ordaindu genien egindako lanagatik?»; hau da, zinegotzi guztien artean pastela banatzeko.\nBestalde, aste honetan bertan, pentsiodunen biltzarrak alderdi guztiak gonbidatu zituen asteleheneko batzarrera. Bildu eta Orain Hernani joan ziren, eta dituzten proposamenak azaldu zituzten. EAJ eta PSOE, berriz, ez ziren azaldu ere egin.\nAzaldutako guztiak Bibliaren aipu bat eransteko aukera ematen du:\nEta nolaz esan diezaiokezu senideari: «utz begian daukaan lasto-izpia ateratzen», zuk zeurean haga daukazula? Itxurazale hori! Ken lehenengo zeure begitik haga, eta orduan ikusiko duzu garbi, senidearen begitik lasto-izpia ateratzeko. Mateo 7, 4-5


Industria Ingeniaritzako Ikasleen Ordezkarien XLVII. Biltzarra | Deusto Agenda\nIndustria Ingeniaritzako Ikasleen Ordezkarien XLVII. Biltzarra\nGonbidapena egiten dizugu Espainia osoko Ingeniaritza Ikasleen kongresu batera. Pozgarria da guretzat Industria Ingeniaritzako Ikasleen Ordezkarien XLVII. Biltzarreko jardueretara gonbidatzea. Ikasleen elkarte bat gara, eta bertan biltzen gara estatu osoko Ingeniaritza eskola ezberdinetako delegatuak. Aurreko kongresuetan bezala, inguruko enpresekin elkarlanean aritzen gara, ikasleek gure erara esku hartzeko aukera izateko ponentzia hurbilagoak egiteko. Normalean, ikasleei zuzendutako hitzaldiak eskaintzen dizkigute, zure etorkizun profesionala nolakoa izan daitekeen jakiteko ideia zabalagoa izaten lagun diezaguketenak.\nEkitaldia 9:00etatik 12:00etara izango da, azaroaren 22an, Ingeniaritza Fakultateko hirugarren solairuko Turing aretoan. Etorri nahi baduzu, baina klasea baduzu, jar zaitez gurekin harremanetan helbide elektroniko honetan: serch.lopez@opendeusto.es, eta lagunduko dizugu. Bertan izango dira Gestamp, Idom eta Velatia:\n• 9:00: Beatriz Gonzalezek, Gestampekoak, Industria 4.0 automobilgintzan nola aplikatzen duten azalduko digu. Automobilak nola pertsonalizatzen diren, zein den sektorearen etorkizuna, eta hori pertsonekin nola erlazionatzen den.\n• 10:00: Tomas Gonzalez, IDOMekoa) bere enpresaz eta aurrera eramaten ari diren proiektu interesgarriez arituko da, eguzki teleskopioaz adibidez.\n11:00: Sendoa Soroak,Velatiakoak, aurkezpen bat egingo digu: “La Transformación Digital: Nuevos retos y oportunidades\nGainera, Biltzarreko kideak ezagutzeko aukera izango duzu, zu bezalako ikasleak baitira, Espainia osokoak, elkartearekin eta ordezkaritzekin oso modu aktiboan kolaboratzen dutenak.\nTopaketa bazkalorduan izango denez, luntxa eskainiko zaie parte hartzaileei. Animatu zaitez!\nEkitaldi akademikoak , Alumni - Ikasle Ohiak , alumnos , Bilboko campusa , congreso , Enplegua eta Ekintzailetza , Enpresa eta Industria , Ingeniaritza Fakultatea , Industrial , ingeniería , Prensa


Wilderrek egingo lukeen bezala: febrero 2013\n(!) Oscar sariak 2013: 5 izendapen lortu ditu 'Amour' pelikulak: Pelikula onena, Zuzendari onena, Emakumezkoen aktore onena, Atzerriko hizkuntzan egindako pelikula onena eta Gidoi onena.\nMichael Haneke zuzendariaren filmografian murgiltzerako orduan, ikusleak sufrimendurako prest egon behar du; zuzendariak gizakien alde ilunena edo perbertsoena erakutsi ohi duelako. 'Amour' pelikulan, aldiz, zuzendariak bere aurpegi gizatiarrena ageri du. Harritu nau.\n'Amour' filmean Michael Hanekek maitasuna, zahartzaroa eta heriotzaren inguruko kronika egiten du, emaitza bitxia lortuz. Pelikula hotza eta hurbila da aldi berean. Kolpatzen dizu bai, baina irribarreren bat ateratzen dizu zenbaitetan. Guzti hori tokiz kanpoko sentimentalismorik gabe. 'Amour' pelikula hurbila, egiazkoa eta bizitza bera bezain gordina den istorio bat ikusten dugu.\nEgilea naiara_glez en 16:05 No hay comentarios:\nEtiketak Emmanuelle Riva, Jean Louis Trintignant, Michael Haneke, Oscar Sariak 2013\n'The perks of being a wallflower' (2012) - Heroiak izan gaitezke\n‘The perks of being a wallflower’ sorpresa atsegina izan da. Izugarri gustatu zait eta espero nuen baino gehiago hunkitu nau pelikulak. Erraza da istorioarekin konektatzea, eta pertsonaiekin une batean ala bestean identifikatzea. Pelikularen soinu banda itzelak aipamen berezi bat merezi du. Batzuentzat beste “teen movie” bat izan daiteke, baina drama hau berezia iruditu zait. Askorentzat pelikulak “kultu pelikula” bihurtzeko potentziala du.\nCharlie (Logan Lerman) pelikularen protagonista da. Gazte lotsati, barnerakoia, bakartia… “marjinatu” bat. Ingurukoen zoriontasuna bere zoriontasun propioaren aurrean jartzen du Charliek. Bere lagun minaren suizidioaren ondoren, Charlie deprimitu eta gaixotu zen. Baina bere gaixotasunaren jatorrian, beste zerbait dago.\nCharliek gutunak idazten ditu, ez dakigu zehazki nori zuzenduta dauden, baina bere sentimenduak “askatzeko” modu bat da. Orain bakarrik dago, zerotik hasi behar da. Ikasturte berria bere identitatea definitzeko eta iraganeko mina gainditzeko une aproposa da. Charliek Sam (Emma Watson) eta Patrick (Erza Miller) ezagutuko ditu institutuan, azken urteko bi ikasle. Samek eta Patrickek “moldatu gabeko pertsonen” taldearen kide izatera gustura gonbidatuko dute.\nEgilea naiara_glez en 13:24 1 comentario:\nEtiketak Emma Watson, Erza Miller, Logan Lerman, Stephen Chbosky, The perks of being a wallflower\nEgilea naiara_glez en 20:29 No hay comentarios:


Perretxiko festa | Tolosa\nPerretxiko festa zela-eta giro ezin hobea izan zen larunbateko azokan. Casino elkarteak antolatuta, hamargarrenez, Mikologika azoka ospatu zen asteburuan. Hainbat eta hainbat ekimen ospatu ziren joan den astean eta larunbateko ekintzek bat egin zuten ohiko azokarekin.\nSalmentak onak izan ziren eta eskaintza, zabala eta paregabea. Mikologikaren eskaintza azokakoarekin uztartuz, kalitatezko onddo eta perretxikoak erosteko aukera izan zen larunbatean.\nFruta aukera ere zabala: mota askotariko sagarrak -errezil sagarra, eguzkitza, boosckop, elstar...-,, udareak, feijoak, pikuak, intxaurrak eta urrak besteak beste; gozozaleak direnentzat postre bikainak prestatzeko nahi adina fruta aukeran.\nEta noski, baita barazkiak ere. Barazki mota ezberdinak ere ikusi ahal izan ziren mahaitan, agian eskaintzaren artean preziatuena, Tolosako babarruna, berria eta zaharra lehian. Baina azaloreak, romanesku azak edota kalabazak ere erosteko aukera izan zen, noski. Egun euritsu eta neguko hotzak datozenerako jaki ezin hobeak guztiak.


Zirku - Wikipedia, entziklopedia askea.\nArtikulu hau ikuskizunari buruzkoa da; beste esanahietarako, ikus «Zirku (argipena)».\nZirkua ikuskizun artistikoa da, pailazo, malabarista, akrobata, mago eta ilusionisten emanaldiak eta animaliekiko erakustaldiak dituena, gehienetan talde ibiltari baten eskutik herriz herri eskaintzen dena. Antzinako Erromako zirkuetan egiten ziren ikuskizunetan du jatorria.\nZirku emanaldi baten iragarkia.\nZirku modernoa nahiko berria da, nahiz eta zirkuetan izan ohi diren ikuskizun asko (akrobaziak, soka gainean ibiltzea, pailazoak, animaliak…), oso antzinakoak izan. Aspaldiko ohitura zen saltzaile ibiltariak herri batera iristean, ferietan eta, jendea erakartzeko ikuskizun bereziak egitea. Erdi Arotik aurrera, ijitoak izan ziren Europan ikuskizun horien tradizioa atxiki zutenak, herriz herri emanaldiak eskainiz. Merkataritza indartzen eta egonkorrago egiten hasi zenean, bi jarduerak, entretenitzekoa eta salerosketa, bereizten hasi ziren.\nNolanahi ere, XVIII. mendea arte ez zen egin ikuskizun mota denak ekitaldi bakar batean elkartzeko saiorik. 1768an, Philip Astley ingelesa ohartu zen indar zentrifugoari esker nahiko erraza zela zaldi gainean zutik egotea, zaldia zirkuluetan ibiltzen zen artean. Hura erakusteko leku itxi bereziak eraikitzen hasi zen. Halako eraikin asko egin zituen gero Europan zehar, eta laster hasi ziren beste batzuk ere horrelakoak egiten, Europan eta baita Ameriketan ere.\nZirkuaren lehen 80 urteetan, ikuskizun nagusia zaldiena izaten zen. Ferietan ibiltzen ziren jokalari ibiltariak, berriz, aukera berri bat ikusi zuten zirkuetan, eta bi moduek bat egin zuten. Europan zirku askok eraikin egonkorrak zituzten, eta oso izen ona zuten. Zirkuko familiek estatus berezia zuten, eta beren trebeziako ariketak belaunaldiz belaunaldi ikasten zituzten. Hala, oso ezaguna egin zen, esate baterako, Italiako Cristiani familia. Europako familia asko Persia eta India aldera joan ziren, eta Afrikan, Hego Ameriketan eta Australian ere laster sortu ziren zirku taldeak. XIX. mende hasieran, Isaac Van Amburgh piztiekiko ekitaldiak antolatzen hasi zen, geroztik ikuskizun nagusietako bat izan zirenak, eta Jules Leótardek aireko trapezioa asmatu zuen.\nGaur egun, zirku asko talde txikien elkartzetik sortuak dira, eta hiri handietan egoitza finkoak dituzte\nAzken aldaketa 4 abendua 2019(e)an, 21:07(e)tan\nOrriaren azken aldaketa: 4 abendua 2019, 21:07.


kritiken hemeroteka » Leihotik at, barrura begira\nLeihotik at, barrura begira Oier Guillan / Gara, 2001-05-19\nXabier Mendiguren bere etxeko leihotik begiratzen ari da, txikitan hamaika aldiz egingo zuen moduan. Kristalaz landa etxe sail handia eraikitzen ari dira, arte luzez izandako bistak estaliz. Autoreak, leihotik begiratzean, bere begien isla topatzen du kristalean, bere begirada propioan murgiltzen da orainatik iraganera, etxeko bistak galduko diren moduan barrukoak gal ez daitezen. Badirudi zenbait gauza galdu arte ez garela ohartzen hor daudela eta, Xabier, aitona eta baserriaren irudien bidez bizimodu bat garai baten ezaugarrietara eta haren interpretaziora gerturatzen saiatzen da.\nLan honek ez digu denbora, nortasun edo historiari buruzko baieztapen ez definitiborik ez zientifikorik eskaini nahi. Bere iragan propiorako bidearen aitzakian, bestelako gogoetak egiteko gonbita luzatzen du Mendigurenek. Hasieratik azterketa sakonen funtsa ekiditen du, gogoetarako hazien amarauna harilkatzen duen sentsazioa sarri sortuz. Bakoitzak bere egiteko moduko ikuspuntuak agertzen ditu, agian irakurleak bere kabuz, bere esperientzia propioetan oinarriturik, osa ditzan. Zeharka zein modu zuzenean gai ugari eta unez uneko hariarekin loturiko autore anitzen aipuak eskaintzen ditu, unez uneko gaiak modu interesgarrian aberastuz.\nSaiakera bitxi, ez ohiko eta planteamenduagatik aski interesgarri egiten du hortaz Xabier Mendigurenek Errekarteko koaderno honetan. Bere aurreko lanetan izaniko oinarri bera —hau da, kutsu autobiografrkoko oroitzapenak— duen arren, oraingo lan honek haiekiko etendura nabaria ekartzen du. Bere haurtzarora gerturatzen da Mendiguren aitona ezagutzeko, Errekarte Haundi delako baserria berreskuratu eta gogoan hartzeko. Izan ere, argazki zein oroitzapenetan hutsune bat somatzen duela aipatzen digu Mendigurenek. Lan honek ez digu emango bestelako narrazioek izan dezaketen hari filmikoa, aitzitik, argazki albuma osatzera datorkigu Errekarteko Koadernoa.\nSaiakera eta biografiaren artean mugitu arren, ez da ez bata ez bestea. Genero ezberdinen artean mugitzen da etengabe, liburuaren hari nagusitik aldendu eta gerturatuz; oroitzapenak ditu abiapuntu gehienetan orokorrera jotzeko, beste hari batzuetara. Liburuari berari buruzko zalantza jarraiak agerian uzten ditu hasieratik. Zalantzek eta hari batetik bestera igarotzeko abiadurak irakurlea nahastu dezakete ordea. Zaila egiten ahal zaio irakurleari ¡dazleak berak guztiz sinesten ez duen saioari jarraitzea, autoreak, bere saiotik urruntzen den heinean, irakurlea berarekin eramaten du eta. Hasieratik zalantzaren gainean eraikitzen du liburua. Hainbestetan aipatuta, jada ez dakigu zintzotasuna den ala hasieran egiazkoa zena baliabide estetikoa bilakatu den. Edonola ere ez ohiko planteamendua izanik, egitura honen garapenarekiko ikusmiragatik besterik ez bada ere, merezi du amaiera arte jarraitzea.\nEz da erraza jorratutako gaien amarauna oso-osorik aipatzea. Funtsean aitona ezagun-ezezagunaren bizimodutik eta Errekarte Haundi etxearen ataritik abiatuta, Euskal Herriari buruzko gogoetak eskaintzen ditu, aitonak islatzen duen gero eta urrunagoko bizimodu bat, sustraien zentzua eta nortasunaren balizko oinarriak, hizkuntza eta euskaldunen hizkuntz konplexuak. Hala ere, beste gaiez mintzatzean aurkitzen ahal ditu agian irakurleak Mendigurenen aitortzarik gertuenak. Errekarte Haundiren inguruan mintzo denean, ariketa koaderno itxura nabarmena hartzen du zenbaitetan lan honek. Literaturaz edo idazteaz mintzo denean, ordea, autoreak lekukotasun xume eta gertuak erakusten ditu. Irakurri ahala, autoreak berak jarraitutako prozesua agerian geldituko da, sortze prozesu batek izan ditzakeen argi-ilun guztiekin, irakurlearen eskutara iritsitako koaderno edo eskuizkribuaren kutsua nabarmenduz.\nXabier Mendigurenek zer edo zer ezberdina sortzeko saioa egin du Errekarteko Koadernoarekin.


Uxue Apaolaza Donostian, Literatur Solasaldian Sustatu.eus - Teknologia albisteak\nUxue Apaolaza Donostian, Literatur Solasaldian\n2006-03-24 : 09:03\nHil honetako Literatur Solasaldian Uxue Apaolazaren "Umeek gezurra esaten dutenetik" ipuin liburua izango da solasgai. Apaolazak berak parte hartuko du solasaldian.\nSolasaldia Harkaitz Canok gidatzen du, eta honako hau hilaren 27an izango da, 19:30ean hasita, Liburutegi Nagusiko ekitaldi aretoan (San Jeronimo kalean).\nEdonork har dezake parte, baina liburua irakurrita ekartzea komeni da, noski.\nNahi duenaren jakingarri, liburuaren kontrazalean Iban Zalduak egiten duen iruzkina aldatu dut honera, bai eta liburuko paragrafo bat ere:lehen ipuinaren lehen paragrafoa, hain zuzen.\n"Umeek gezurra esaten dutenetik" leitzeko jarraibide batzuk:\n1) Bilatu leku eroso bat irakurtzeko: besaulkia, ohea, belardi bukoliko bat. Edo ez: leku aldrebes bat balio diezazuke ere bai. Berdin-berdin sentiaraziko baitzaituzte deseroso liburu honetako orrialdeek\n2) Irakur ezazu egunean ipuin bat; bi, askoz jota. Hortik aurrera ardura zurea da soilik.\n3) Kontuan har ezazu Uxue Apaolaza egile gaztea eta euskalduna dela, baina, hala ere, eta gezurra irudi dezakeen arren, ez duela literatura buenistarik egiten. Ez ezazu ipini apalategian Isabel Allenderen edo Paulo Coelhoren liburuen ondoan; ez ezazu irakurri, nik zer dakit, U2ren edo Mikel Urdangarinen azkeneko CDa entzun bitartean.\n4) Jakizu Uxue Apaolazaren zakilak loditu egiten direla, ez tentetu edo gogortu, euskal literaturan ohikoa den bezala; horretan pixka bat pentsatuz gero konturatuko zara ñabardura ez dela hutsala. Eta litekeena dela hemendik aurrera ikusi, ukitu edo imajinatuko dituzun zakil guztiek tentetzeari edo gogortzeari utziko diotela "loditzen hasteko. Etengabe, koipetsuki.\n5) Ez egin jaramonik jarraibide hauei: hauxe da hutsik egin gabe bete behar duzun erregela bakarra. Liburu batek, are gutxiago ipuin liburu batek, ez du instrukzioen beharrik. Liburu onez ari naiz, noski: axola duten liburuez. Hau bezalakoez.\n6) Baina gogora ezazu liburu hau itxi eta mundu errealaren goxotasunera atzera itzultzeko esperantza galdu behar duzula: irakurri berri duzun azkeneo ipuinaren azkeneko lerrotik bista altxatu bezain laster konturatuko zara liburuko mundu berean jarraitzen duzula. Eta, okerrago dena, bertan bizi zinela lehenago ere, Uxue Apaolazak zuretzat desestali aurretik.\nTaberna luzeetako komunetatik irteten naizenetan hots egiten diot ozenen nire feminitateari, eta maskulinitateari; tabureterainoko pasarelan orkatilek aldeetarako tentaziorik izan ez dezaten, sorbalden zuzentasunak bertigoari euts diezaion, Zesar begirada pitzatu ez dadin; gaur indar bereziz; nirearen ondoan bere taburetea baitago, eta bera nire zain da. Gizon-gizon horietakoa, Miranda, nire lagun minaren bikotea (horrek ez du transzendentziarik. Ibili beharreko distantziari begira erabaki dut badudala metro aski iristen naizenerako zakila loditzen hasita izan dezan. Han urrunetik begiratzen dit., nire begiradaren sabela kilimatuz. Dei egin diot nire ibilera femeninoenari.


Basterretxeak dantzariei egindako eskulturak, ikusgai — dantzan.eus\nHemen zaude: Hasiera › Hemeroteka › Basterretxeak dantzariei egindako eskulturak, ikusgai\nBasterretxeak dantzariei egindako eskulturak, ikusgai\nSegurako dantza txapelketarako egindako zazpi artelan erakutsiko ditu hango kultur etxean larunbatetik aurrera\nNestor Basterretxeak Segura herriarekin urteetako lotura dauka. Seguran, 1977. urtean Euskal Herriko Dantza Sueltoko Txapelketa lehen aldiz ospatu zen eta Nestorrek eskultura bat egin zuen irabazleek ordezkatzen zuten herriko Udalarentzat izango zena, beti ere, hirutan jarraian irabazi ezkero edota 5 urtean 3 aldiz. Horrela bada, 33 urte hauetan, Lezo, Donostia, Hernani, Azkoitia bitan eta Bergarako Udaletxeetara joan dira eskultura horiek.\nGuztira zazpi eskultura landu ditu artista honek eta beti musu-truk gainera. Segurako Udalak, 2009an, eskultura guztiak elkartu eta kopiak egin zituen herrian gordetzeko helburuarekin. Hain zuzen ere, zazpi eskultura horiek dira larunbatetik aurrera ikusgai egongo direnak herriko kultur etxe berrian, azaroaren 13ra arte.\nAstelehenetik ostiralera 17:30etatik 19:30etara egongo da zabalik erakusketa, eta asteburu eta jai egunetan 18:00etatik 20:00etara.\nBestalde, 2003an esan zion Segurako Udalak Basterretxeari eskulturaren bat jartzeko herriko kaleren batean. Azkenean Frontoi Zaharra aukeratu zuten kokaleku- tzat, eta artistak burdinazko pieza egin zuen, izen honekin bataiatu zuelarik: 'Segura, erasotzaileengandik libre bizitzearen alde borrokatu zutenen omenez'. Herrikoplazan dagoen beste eskultura hori, berriz, ez da finkoa. Kultur etxeko erakusketa irauten duen bitartean bakarrik egongo da han.\nGainera, urriaren 16an, Aterpetxean, 'Amalur' filma eskainiko da, Nestor Basterretxea bertan dela, bukaeran solasaldia egingo delarik.\nAurtengo udan Baionako bi aretotan erakutsi ditu Basterretxeak bere lanak, Euskal Museoan eta Carré Bonnat delakoan. Eta iaz, berriz, Arantzazuko kriptan albiste handia izan zen: berriz ere inauguratu ziren Bermeoko artistak han aspaldi egindako margolanak.\nArtista eta lana. Basterretxea, Segurako plazan atzo. :: MARIN


Elkartasuna lepoan hartuta\n2019ko ekainaren 18a, asteartea | Ordua Euskal Herrian 09:06:32\n1936ko Gerra hastean, bazter guztietako boluntarioek eman zuten izena Espainiako Errepublikaren alde borrokatzeko. 53 naziotako milaka borrokalari aritu ziren Brigadetan. Tartean izan zen Theodulo Francos baionarra.\nAldez aurretik, ehunka boluntario elkartzen hasiak ziren jadanik, gehienak Bartzelonan ospatzear zegoen “Espartakiada” delakoan parte hartzeko. Berlingo Jokoen “Olinpiada alternatibo” horretan parte hartu zutenek aukera izan zuten Goded jeneralak gidatutako matxinoen porrota bertatik bertara ikusteko. Aragoi aldean eta batez ere Madrilen, gerrak aurrera egin zuen ordea, eta horietako asko CNT-k, POUM-k eta PSUC-k sortutako zutabeetan sartu ziren, lehen nazioarteko taldeak osatuz.\n1936ko irailetik aurrera, lehendik zeuden boluntarioei munduko alderdi komunistek bidalitako miliziano taldeak gehitu zitzaizkien. Izan ere, Britainia Handiak, Frantziak, Italiak, baita Sobietar Batasunak ere “Parte ez hartzearen Politika” sinatu berria zuten arren, ordurako bi egoera ezberdin ikus zitezkeen: Alde batetik, matxino frankistek, nazien eta faxisten laguntza zela medio, gerra irabazi zezaketen –Irun eta Donostia hartzeaz gain, iparraldetik eta Andaluziatik joandako tropak Madrilgo atarian zeuden–. Bestetik, Nazioarteko Batzordeak Gobernu errepublikarra kate motzean lotu zuen, armak erosteko eta laguntzak jasotzeko bide legalak itxi baitzizkion.\nBaionako komunista baten ibilerak\nEgoera horrek akuilatu zuen esparru ezkertiarraren elkartasuna. Errepublikanoek Irungo muga galdu ostean, trenez eta barkuz Bartzelonara iritsitakoek Albacetera jo zuten; hor kokatu zuten Nazioarteko Brigaden egoitza nagusia. 35.000 brigadista inguru elkartu ziren bertan. Kultura, hizkera eta jatorri oso desberdinak izan arren, bat egin zuten faxismoaren aurka borrokatzeko grinan. Armada errepublikanoak izan zituen gabeziak jasan zituzten brigadistek, baina arrakastaz eutsi zieten faxisten erasoaldiei. Erabakigarria izan zen, esaterako, beren parte hartzea Madrilgo defentsan, 1936ko azaroko egun zailenetan, baita Jaramako eta Guadalajarako borroketan, Belchitekoan eta Ebrokoan... Horietan guztietan –baita II. Mundu Gerrako beste zenbaitetan ere– aritu zen Theodulo Francos, Baionan hezi eta hazi zen gazte komunista. Denboraren poderioz Nazioarteko Brigadista haiek joan zaizkigunean, berak gogo handiz oroitzen ditu orduko lagunak eta ibilerak:\nTheodulo Francos (Baiona, 1914)\nTheodulo Francos: Â«Franco kafea ezin harturik utzi genuenÂ»\nMendea betetzear zara, jardun politikoan ere aspaldidanik zabiltza, noiz eta nola hasi zinen?\nSacco eta Vanzettiren aldeko mobilizazioekin. Nik orduan 14-15 urte nituen eta oroitzen naiz Baionan, Saint Esprit auzoan, geltokiaren aurrean hain zuzen ere, egin genituela hainbat elkarretaratze eta Frantziako jendarmeak gogor aritzen zirela gure kontra. Gazteri Komunistetan eman nuen izena eta hasi nintzen propaganda lanetan, kartelak eta horrela paratzen. Nire aita Forges de l’Adour enpresan ari zen lanean eta greba luze baten ondorioz kanporatu egin zuten. Testuinguru horretan ezkerrera jo nuen. Gero, Espainiako Errepublikaren garaietan, Asturiasko Iraultzaren ondorioz ihesi zetozen mugaz bestaldeko komunistak pasatzen aritu ginen, mugalari eta laguntzaile gisa.\nGerrara ustekabean joan zinen, ezta?\nBeno, Espainiakoek agian bai, baina guk ez genuen espero horrelako gerra piztuko zenik. Gu Bartzelonara joan ginen uztailaren 17an. Berlinen Olinpiadak ari ziren jokatzen eta ezkertiarrei bururatu zitzaien nolabaiteko Olinpiada herrikoiak egitea. Bartzelonara iritsi berriak ginela, militarren altxaldia hasi zen. Hor ere hainbat militarrek bat egin zuten matxinoekin eta kuarteletatik atera ziren. Baina aurrez aurre topatu zituzten langileak, anarkistak, komunistak... eta kale borroka horietan guk ere parte hartu genuen. Bertako militarrek porrot egin ostean, batzuok esan genuen: “Aizak, Espainia Bartzelona baino gehiago duk!”. Katalunia utzi eta Madril aldera abiatu ginen, nola edo hala laguntzera.\nNazioarteko Brigadak oraindik jaio gabe eta zuek kanpotarrak... Nola egokitu zineten giro horretara?\nBai, hala zen, baina alderdiek edo anarkistek eratutako zutabeetan lerrokatu ginen. Guk La Commune de Paris deituriko batailoi antzekoa osatu genuen eta hor aritu ginen Madrilen, Albacetera joan baino lehen. Geroxeago, urrian, hiri horretara hasi ziren joaten nazioarteko brigadistak eta gu ere hara joan ginen.\nHala ere, Madril defendatzera itzuli zineten. Nola izan ziren borrokaldi horiek?\nFaxistek gero eta hurbilago zuten Madril. Azaroaren 7tik aurrera izan ziren borrokaldietan aritu ginen brigadatakook. Guk jende asko galdu genuen Puente de los Franceses-en, Hiri Unibertsitarioan, baina eutsi genien faxistei eta Madrilek tinko jarraitu zuen. Pentsa, Madril galtzekotan, dena pikutara zihoan.Francok esan omen zuen erasoaldi hori hasi zutenean: “Igandean Puerta del Solen kafea hartuko dut”, ba ez! Kaferik gabe utzi genuen. Baina asko kosta zitzaigun, Madrilgo frontea oso zabala zen eta gertu gertuko borrokak izan genituen. Hiri Unibertsitarioan esate baterako, batzuetan eraikuntza berean tiroka eta bonbaka aritu ginen. Baina guk eutsi eta frankistek amore eman behar izan zuten.\nGalera asko izan zenituzten, Brigadak berregituratu behar izan al zenituzten?\nNi neu zauritu ninduten eta Albacetera jo behar izan nuen. Baina zaurituez eta hildakoez aparte, hasieran saltsa dezente genuen Brigadetan. Saiatu ginen konpainiak eta batailoiak hizkuntzen arabera antolatzen, baina batzuetan ezinezkoa zen agintariak zioena guztiek ulertzea. Armekin antzeko zerbait gertatu zen, batzuetan munizio zehatza behar eta beste eratakoa ekarri! Baina brigadisten arteko giroa ona, oso ona izan zen.\nHala ere, beti ez zen giro onik izango...\nIzan ziren gure artean hainbat lapur eta gaizkile, baina horien kontra Brigaden arduradunek gogor jo zuten. Hori ez zen soilik Brigaden arazoa, beldurra eta diziplina eza nagusitzen ziren eta zaila zen hura berbideratzea. Oroitzen naiz behin Belchiten geundela, goizean esnatu ginenean, ondoan egon beharko lukeen batailoi oso bat ihesari emana zegoela. Gerran horrelakoak garesti ordaintzen dira eta guk askotan jasan genituen.\nBelchite aipatu duzu. Bai hor eta baita beste borroka ezagunetan aritu zineten, Brunetekoan, Ebrokoan… Zein izan zen gogorrena?\nHildako gehiago izan genituen Madrilen, baina gogorragoa izan zen Ebrokoa. Hasieran guk hartu genuen aurre baina gero frankistek atzera egin arazi eta ezereztu egin gintuzten. Bataila hura galdu ostean ikusi genuen ezinezkoa zela gerrari buelta ematea. Gure aldeko buruzagi politikoek ere orduz geroztik oso zaila jotzen zuten garaipen militarra. Nazioartean jokatu nahi izan zituzten azken kartak eta hortik etorri zen Nazioarteko Brigadak erretiratzeko keinua. Negrinek Espainiatik alde egiteko gonbidatu gintuen eta brigadista gehienek horrela egin zuten, pentsatuz faxistek bere aldean zituzten CTVkoak eta Condor Legiokoak modu berean joango zirela. Gizajoak! Gureek bai, alde egin zuten frontetik, baina besteek hor jarraitu zuten gerra amaitu arte.\nZuk eta beste hainbat brigadistek ere bai.\nEsan zigutenean Kataluniara jo behar genuela, 300 brigadista inguruk erantzun genuen gerrak jarraitzen zuela eta nahiago genuela gelditzea. Ez ginen izan Bartzelonan brigadistei agurra egiteko ekitaldian; Pozoblancora, Andaluziako frontera joan ginen eta hiru hilabete eman genituen han, dena galduta zegoenean, Mediterraneora mugitu ginen arte. Alacant zen gure aterabidea. Baina hor, jakina, oso gutxik izan zuten alde egiteko aukera. Kaian gelditu ginen barkuen zain, baina alferrik, italiarrek eta frankistek preso hartu gintuzten.\nFrankisten presondegiak barrutik ezagutu zenituen gero. Nola egin zenuen bizirik ateratzeko?\nAlmendrosen izan ginen lehenik eta gero Valentziako Porta Coelin. Horren ondoren, Miranda de Ebroko kontzentrazio zelaian milaka lagun pilatu ginen. Bukatu gabe zegoen eta hor aritu ginen, gosez eta egarriz jota, bertako lanak amaitzen. Hiru aldiz alde egin nuen hortik eta hirutan, Madril aldean harrapatu ninduten. Azkenean, Gurutze Gorriak egindako trukaketa bati esker etxera nindoanean, muga zeharkatu bezain laster lagun batek esan zidan alde egiteko. 1940ko ekaina zen eta ordurako alemaniarrak Bordelen zeuden. Barku poloniar batean Donibane Lohitzunetik Britainia Handira jo behar izan nuen, Baiona zapaldu ere egin gabe.\nBrigadisten argazki galeria ikusi


GÖRLÖSE Alfonbra, ile motzekoa, beltza/zuria, 133x195 cm - IKEA\nGÖRLÖSE Alfonbra, ile motzekoa\nGÖRLÖSEAlfonbra, ile motzekoa, beltza/zuria\nMarra zuri irregularrek, hondo beltz batean, egongelaren zein nerabe baten gelaren itxura berritzen dute. Orbanek eta zikinkeriak ez diote kalterik egingo, ile motza iraunkorra eta garbitzeko erraza da eta.\nIle lodiak zarata murrizten du eta biguna den gainazala sortzen du.\n% 100 Kautxu sintetikoa\nGainazalaren dentsitatea: 1450 g/m²\nAlfonbrako ilearen estaldura: 350 g/m²\nAlfonbrako ilearen lodiera: 7 mm\nIlearen luzera: 8 mm\nAlfonbra, ile motzekoaArtikulu kopurua503.208.48\nLuzera: 137 cm\nPisua: 4.55 kg\n«Ohiko marradun diseinua egin nahi genuen, baina gure eran. Horregatik, eskuz margotutako bertsio bat erabiltzea erabaki genuen GÖRLÖSE alfonbraren marrazkiaren oinarri gisa. Eta azken emaitza inprimatuta egon arren, eskuz margotuta dagoela dirudi. Marrek berezko bizi eta nortasuna dituzte, eta izugarri gustatzen zaigu hori. Alfonbra deigarria da, eta ziur gaude etxean asko gozatuko duzula».\nSissi Edholm eta Lisa Ullenius, diseinua


Ezintasunak I | Iritzia | Berria\n2021eko uztailak 13\nLiv Strömquist-en azkena irakurtzen hasi naiz. Den rödaste rosen slår ut/No siento nada (Ez dut deus ere sentitzen). Komiki-saiakerak egiten ditu, ironia izugarriz; zelanbaiteko komiki saiakera feministak dira. Aurreko biak ere irakurri ditut, eta bikainak. Hirugarren hau ere biziki gomendatzen dizut. Leonardo Di Capriok amodioa sentitzeko duen ezintasunetik abiaturik azaltzen digu zergatik dagoeneko ez garen lehen bezala maitemintzen, zergatik gizonezkoek bikotekidea aurkitzeko aukera zabalagoa duten. Zergatik egungo maitasun harreman batean norbera den garrantzitsuagoa bestea baino. Narzisismo lar ei dugu. Bikaina da Strömquist atzamarra zaurian sakon sartzeko; barre egiteko ere bai.\nDesorduetan nenbilen terraza batean, liburua gozatzen. Deskonektaturik nengoen, baina alboko bikoteko gizonezkoak esaldi deigarria esan zuen: ezkondua eta aspertua nago; denok bezala. Bien arteko solasari eman nizkion belarriak. Emakumeak galdetu zion aspertua bazegoen ia zergatik ez zen banatzen. Zertarako?, erantzun zuen berak. Emazteak senarraren affaire-z zerbait ba ote zekien galdegin zion orduan emakumeak. Ez, ez diot minik eman nahi. Maite dut. Eta une horretan beste ezer esan barik, emakumea mahaitik altxatu eta joan egin zen. Gizonaren aurpegia ikustekoa zen. Aurrean nituen hiru emakumeok eta laurok elkarri begira geratu ginen, eta irribarre egin genuen. Batzuetan begiradek hitzek esan ezin dutena diote. Emakumea urruntzen ikusi genuen eta gizonaren aztoramendua aulkian. Handik gutxira joan zen gizona. Hura ere urruntzen ikusi genuen. Jazotakoa hizpide bilakatu zen terrazan, eta alboko mahaietako bateren batek emakumearena esajeratua izan zela esan zuen. Nik irakurketari eman nion ostera, eta akorduan dut barre egin nuela ozen Strömquistek idatzitako zerbaitekin. Norbaitek euskaratuko al ditu bere komikiak?


Maginot lerroa - Wikipedia, entziklopedia askea.\nMaginot lerroa (frantsesez: Ligne Maginot) Frantziako gobernuak 1927-1936 bitartean, André Maginot gerra ministroaren gomendioz, Belgika, Luxenburgo, Alemania, Suitza eta Italiarekiko mugetan eraikitako gotorleku-sistema izan zen. Maginot lerroa izena erabiltzen da bai gotorleku-sistema osoa izendatzeko, bai Alemaniako mugan dauden fortifikazioak bakarrik adierazteko. Italiako mugan daudenei Alpeetako lerroa deritzaie.\nPaul Painlevé (en)\nSistema honek bere sortzaileari zor dio izena: André Maginoti, garai hartako Frantziako gerra ministroari; Lehen Mundu Gerrako elbarria, 1922an proiektua hasi eta 1932an hil zen bere lana amaitua ikusi gabe.\nProiektuaren zati funtsezkoena 1936an amaitu zen, Adolf Hitlerren mehatxua puri-purian zegoenean. Maginot lerroa munduan eraiki den defentsa-lerro militar handiena da. 5.000 milioi frankoko kostua izan zuen (5.000 milioi euro baino gehiago).\nGotorleku-lerro honek 108 gotorleku nagusi ditu (beraien artean 15 km-ko distantziarekin), gotorleku txiki asko eta 400 galeria (100 km) baino gehiago.\nLerroak ez zuen Frantziaren porrota eragotzi Bigarren Mundu Gerran (1940). Bestalde, alemaniarrek fortifikazio-lerrora inguratu eta erasotu zuten Sedan inguruan, eta horrela, aliatuen ejertzitoak bitan banatu zituzten.\n(Gaztelaniaz) Maginot lerroari buruzko informazioa eta bertan bizikletan ibiltzeko argibideak\n(Ingelesez) Maginot lerroari buruzko informazioa\nMultimedia: Maginot Line


Anfibioei agurra? - Zientzia.eus\nHasiera » Artikuluak » Anfibioei-agurra\n2001/04/05 Roa Zubia, Guillermo - Elhuyar Zientzia\nGaur egun, espezie asko dago naturan azaldu diren hondamen-katearen azken muturrean. Horien artean, ingurugiroaren egoera latzetik kalte gehiena jasotzen dutenak anfibioak izan daitezke. Nature aldizkari espezializatuan gaur argitaratu den artikulu batean anfibioen populazioa gutxitzea klima-aldaketaren errua dela ondorioztatzen da.\nEgoera orokorrari so egin behar zaio. Hala ere, datu lokalak ere oso adierazgarriak dira. Ipar Amerikaren mendebaldeko Bufo boreas apoa bizi den ingurua aldatzen ari da. Apoak arrautzak jartzen ditu eta, hasieran, behar bezala hazten dira. Baina une batetik aurrera, arrautza asko zurbildu eta hil egiten dira.\nApoak ikertzen dituzten biologoek klima-aldaketaren errua dela ulertu dute. Klima-aldaketak ondorio asko ditu. Horietako bat lakuen sakontasuna murriztea da. Ondorioz, Bufo boreas apoaren arrautzek jasotzen duten erradiazio ultramore kantitatea handitzen da eta mikroorganismoak errazago kutsatzen dira. Saprolegnia ferax onddoaren infekzioa, adibidez, arrautzentzat hilgarri suertatzen da.\nZientzialariek, arazoaren jatorria aurkitzeko, faktore asko aztertu dituzte. Adibidez, ozono-geruzaren murrizketaren ondorioa izan zitekeen. Azken ikerketen arabera, ordea, apoen egoeraren errua eguraldiaren aldaketak du.\nAzken 30 urteetan tenperatura igo egin da. Lurraren zenbait zonatan ezaugarri erabakigarria da, adibidez, Ozeano Pazifiko tropikalean. Toki askotako eguraldia han gertatzen denaren menpe dago. Azkenaldian faktore bat baino gehiago batu dira alde horretan. Berotze globala eta El Niño efektuaren eraginak batera jaso dituzten ekosistemek nabari dute aldaketa. Gainera, mota guztietako ekosistemak izan dira horiek, koral-kolonietatik hasi baso hezeetaraino.\nPazifiko tropikalaren eragina zona hotzetara ere zabaldu da eta neguko elurteak murriztu ditu. Horregatik, lakuen ur-maila asko jaitsi da eta Bufo boreas apoaren populazioan heriotza-tasa handitu da.\nDatu horiek Amerikako beste anfibioen populazioetan ere aztertu da. Emaitzak antzekoak dira. Populazioa izugarri ari da gutxitzen Erdialdeko Amerikako mendietako espezie askotan, esate baterako.\nAnfibioetan behin eta berriz agertzen den gaia mikroorganismoen infekzioen epidemiak dira. Dena dela, zientzialarien ustean, gaixotasun bakarreko hurbilketa sinplifikazio hutsa da. Azal hezeko animaliak kutsatzen dituzten mikroorganismoek ez dute narrastietan eraginik izaten. Baina anfibioen populazioak ez ezik, musker batzuenak ere leku horietan urritu egin dira.\nEspezie guztiek ez dute eragin bera jasotzen eta, hala ere, joera nagusia populazioa gutxitzea da. Murrizketa klima aldaketarekin zuzenean lotzea ez da erraza, tartean faktore asko kontuan hartu behar direlako. Hala ere, badaezpada atmosfera garbitzeko eta gehiago ez zikintzeko garaia iritsi zaigu.\nApoak ipuinetan baino ez - Zientzia.eus 2018-10-29\nApo arrunta, maitale sutsua - Zientzia.eus 2018-10-29\nApo zikin horiek! - Zientzia.eus 2018-10-29\nApo zikin horiek! - Elhuyar Aldizkaria 1988-6-1


GGKEak archivos - Musutruk, kukuxumusuren blablabloga\nHome›Artikuluak tartea GGKEak\nPiktogramak haur autistak laguntzeko\nKukuxumusuk Nafarroako Autismo Elkarteak (ANA) sindrome horrek joak direnak laguntzeko nahi zituen 54 piktograma diseinatu ditu. 2.000 establezimendu publiko eta pribatutan jartzearen helburua da haur autistek irudi bera beren agendan eta joaten direneko tokian ikusi ahal izatea, beren eguneroko jarduerak ulertzen errazteko.\nTxanoak umeen minbiziaz sentiberatzeko\nKukuxumusuk ume minbizidunei laguntzen lan egiten duen AFANOC elkarte katalanak “Txanoa jarri” kanpainako hamahirugarren edizioan erabiliko duen txanoa diseinatu du. Kanpaina Bartzelonako zooan eginen da, abenduaren 14an.\nLos ESpcpieALISTAS enpresa simulatuak, adimen eta mugimendu edo zentzumen desgaitasuna duten sei gazte nafarrek sustaturik, Kukuxumusuk diseinaturiko logotipoa izanen du aurrerantzean, bere Spacial Helpers proiektua, zeinen bidez bere zerbitzuak kontratatu nahi dituzten enpresei eskaini nahi baitizkie, ezagutzera emateko eginda.\n22 abuztua, 2012\nEsklerosi Anizkoitza dutenen aldeko afixa\nBarricadaren jarraitzaile leial talde bat -esklerosi anizkoitza duten lagun batzuk barne- kontzertu batez gozatzen ari dela aukeratu du Kukuxumusuk datorren irailaren 27 eta 28an EAk gaixoturikoen alde eginen diren bi kontzertu solidarioen sustapenerako kartela ilustratzeko eszenatzat.


AIETEko ADIERAZPENAREN JARRAIPENA | Zuialde Herri Informazioa\nPosted: 2012/11/20 in gatazka politikoa\nAieteko Adierazpenaren jarraipen batzorde bat osatzeko lan egingo du Powellek\nOrdu eta erdiz batzartuta egon dira Jonathan Powell eta eragileak. Aieteko\nAdierazpena egin zenetik hona izandako gertakariez eragileek zer-nolako balorazioa egin duten jaso nahi izan du.\nGoizeko hamarretarako ezarri zien hitzordua Jonathan Powell Aieteko Adierazpenaren sinatzaileetako batek eragileei, eta guztiak ailegatu dira Aieteko jauregira. Amaitu dute bilkura; ordu eta erdiz egon dira batzartuta. Juan Karlos Izagirre Donostiako alkatea izan da aurrena iristen, 09:30ean, eta ongietorria eman die bilerara joan diren ordezkariei. Jesus Uzkudun CCOOkoa, Xabi Soto Alternatibakoa eta Xabier Anza ELAkoa izan dira goiztiarrenak. EAJkoak etorri dira gero: Joseba Aurrekoetxea EBBko kidea eta Txaro Goikolea IBBko burua. Jakes Bortairu ABko kidea, Jean-Rene Etxegarai zentrista eta Kotte Ezenarro sozialista batera iritsi dira.\nApur bat beranduago Max Brisson UMPkoa. Jose Navas EBkoa eta Mikel Arana eta Isabel Salud Ezker Anitzakoak elkarren atzetik ailegatu dira, Jonathan Powell zekarren autoarekin bateratsu. Ikerne Badiola eta Mariano Alava EAko zuzendaritzako kideak sartu dira gero Bakearen Etxera, eta haien atzetik, 10:00 jotzear zirela, ezker abertzaleko ordezkariak: Rufi Etxeberria, Pernando Barrena eta Anita Lopepe. Haiekin ia batera Ainhoa Etxaide LABeko idazkari nagusia sartu da, atzetik Uxue Barkos Geroa Baikoa, eta 10:00 jota, Aralarrekoak: Patxi Zabaleta eta Jon Iñarritu.\nIaz agertoki berean eginiko adierazpenetik ezberdintasun batzuk izango dira gaurkoan. Izan ere, PSE-EE ez da batzarrera joan; ezker abertzaleari bilkura “kapitalizatu” nahi izatea egotzi dio Denis Itxaso PSE-EEko kideak.\nPowellek adierazpenak egin ditu bilkuraren ondoren. Esan duenez, bere asmoa izan da Aieteko adierazpenetik gaur egunera arte izandako gertakariez eragileek zein balorazio egiten duten ezagutzea. Azaldu du Aieteko bosgarren puntuan sakontzea proposatu diela eragileei —”Errekomendazio hauen bideratzea aztertzeko Jarraipen Batzordea\neratzeko prestutasuna adierazten dugu”—, eta begi onez ikusi dutela proposamena.\nPowellek nabarmendu du baikortasuna antzeman duela, eta Aieteko adierazpenean betetzen ez diren puntuez ere jardun dutela. Ez du zehaztu zehazki zer hitz egin duten.\nAieteko Adierazpena egin zenetik, urtebete\n2011ko urriaren 17an egin zuten bake prozesuari bultzada eman eta bide orri bat finkatzeko nazioarteko konferentzia. Tony Blair Erresuma Batuko gobernuburu ohiaren kabinete buru izandakoarekin batera, han izan ziren Kofi Annan NBEko idazkari nagusi ohia, Gro Harlem Brundtland Norvegiako lehen ministro ohia, Bertie Ahern Irlandako lehen ministro ohia, Pierre Joxe Frantziako Barne ministro ohia eta Gerry Adams Sinn Feineko presidentea.\nHan onartutako agirian, ETAri eskatu zitzaion jarduera armatua amaitzeko eta Frantziako eta Espainiako gobernuei ETArekin elkarrizketak hasteko, gatazkaren ondorioei buruz hitz egiteko. ETAk hiru egun geroago jakinarazi zuen jardun armatua behin betiko etengo zuela.\nKonferentzia egin zenetik urtebetera, hori da ebazpenetik bete den puntu bakarra. Hori hala, litekeena da gaurko bileran adierazpeneko beste puntuak lantzea: ETAren desarmatzea, presoen egoera eta biktimen auzia, besteak beste.


Pertsona bat Biztanleen Udal Erroldan inskribatzea, jaio berria denean edota adopzioan jaso berria denean.\nJaio berriaren edo adopzioan hartutako haurraren guraso batek, edo legezko ordezkariak.\nErrolda egiterakoan, guraso bakar batekin egin nahi izanez gero, beste gurasoaren baimena beharko da.\nESK-ID-12 Adingabekoak erroldatzeko baimena\nFamilia liburua (edo Erregistro Zibileko inskripzio agiria)\nAurreikusitako epea: Eskatzeko unean bertan (Telematikoak ez)\nEskaerak aztertu eta betekizunak betetzen ote diren ikusi.\nBetekizunak betetzen badira, datuak biztanleen erroldako aplikazio informatikoan sartuko dira.\nBetekizun horietakoren bat betetzen ez bada, eskabidea ukatzeko arrazoia jakinaraziko zaio eskatzaileari.


Kantauriko errege berriaren bila - GARA\nDatorren larunbatean hasiko da Bilbon San Miguel Ligaren zortzigarren denboraldia. Kantauri itsasoko hamabi traineru onenek -zortzi euskaldun, horien artean- hamazortzi estropadak osatutako lehiaketa luze eta gogorrari ekin beharko diote, nahiz eta bakoitzak oso helburu ezberdinak izango dituen. Iaz Castrok lortutako garaipena bereganatzea izango da batzuena, eta mailari kosta ahala kosta eustea besteena. Baina denak izango dira ikuskizunaren zati.\nEuskal ontzien artean, badirudi bi bizkaitarrak direla TKE koroaren lehian ibiltzeko aukera gehien dituztenak, Kaiku eta Urdaibai, hain zuzen ere. Sestaokoek Liga ez beste titulu guztiak irabazi zituzten iaz -Euskadiko, Espainiako eta Kontxako banderak barne- eta aurten ere sekulako denboraldia daramate -Bizkaiko eta Euskadiko txapeldun irten dira trainerilletan, esaterako-. Hala ere, iazko arazo berdintsua izan dezakete San Miguel Ligako estropadetan, gutxieneko arraunlari propio kopuruak traineruaren maila zertxobait jaistea, alegia.\nOso bestelakoa da Urdaibairen kasua. Iaz egindako apustua, Fran Gonzalez entrenatzaile jarri eta arraunlari galiziar pare bat ekarrita, oso gaizki irten zen, eta aurten berriz hutsetik hastea erabaki dute. Jose Manuel Francisco, Astilleron hainbat urtetan aritutako prestatzailea, da proiektu berrirako aukeratu duten gidaria, eta honek ere arraunlari ezagun batzuk ekarri nahi izan ditu, Kontxak eta Ligak irabaztea zer den ondotxo dakiten Luis Pazos eta Fernando Rua. Bi horiekin batera, Jon Albizu, Bersaitz Azkue eta Antonio Miguel Montenegro dira aurten iritsi diren beste gizon garrantzitsu batzuk, izenez -baita izatez ere, Lekeition eta Mutrikun jokatutako estropadak irabazi berri baitituzte- tripulazio benetan beldurgarria osatuz.\nIazko marka gogoan\nBi bizkaitarrekin batera, Castroko «La Marinera» ontzia aipatu beharra dago nahitaez garaipena lortzeko hautagai argi modura. Kantabriarrek marka guztiak apurtu zituzten iazko ligan, 194 puntu bildu zituzten, eta jokatutako hamazazpi estropada puntuagarrietatik -Zumaiakoa bertan behera gelditu zen ekaitzaren erruz- hamahiru irabazita. Gorriek zenbait aldaketa jasan dituzte, ordea. Juan Mari Etxabe sanjuandarrak etxera itzultzea erabaki du eta Joseba Fernandez herrikidea «bakarrik» geratu da entrenatzaile lanetan. Arraunlariei dagokienez, Antonio Montenegro faltako da tostetan, baina haren lekua beste arraunlari aski ezagun batek hartuko du, azken urteotan Bermeon aritutako Xabier Bereziartua zestoarrak. Mendez eta Parada galiziarrak ere gehitu zaizkio iazko blokeari. Denboraldi-aurreko estropadetan Castro onena ikusi ez dugun arren, kontuan hartzeko ontzia izango da, zalantzarik gabe.\nAipatutako hiru oilarrekin batera, beste hiruzpalau traineru ere ohorezko txandan sartzeko borrokan izatea espero da; baita noizean behin ezusteko bat eman eta bandera etxeratzeko lehian ere. Multzo horren buruan Orio jarriko genuke. Koadrila aldetik, azken urteetan joan-etorri gehiegi izan ostean, badirudi gipuzkoarrek iazko giza-taldeari jarraipena ematea lortu dutela aurten eta, ezinbestean, emaitzetan hobekuntza sumatu beharko litzateke. Izenei begira jarrita, gertutik segi beharreko bi kontu: Oier Aizpurua piraguismoan munduko txapeldun izandako zumaiarraren lana eta urte askoan etxetik urrun ibilitako Ibon Urbieta beteranoaren itzulera.\nOriotarrekin batera, goiko postuetatik oso aparte ibiliko ez diren beste bi ontzi Hondarribia eta Pedreña dira. Biek urte mordoxka daramate gorengo mailan, behinola hasitako proiektuei jarraipena zintzo eman eta lan isila eginez. Iaz ohorezko txandan sartzeko borrokan ibili ziren biak, eta aurten ere hortxe egongo dira ziur asko. Pedreñak, badaezpada, ohiturari jarraituz, ekainean Kantabrian jokatu diren lau prestaketa estropadetatik hiru irabazi ditu.\nMailari eusteko borroka\nDozena erdi talde gora begira... eta beste dozena erdi behetik ihesi. Badirudi aurten ere halatsu banatuko dela sailkapena. «Beste» sei horien artean, hizki larriz idatzi behar dira bi igo berrien izenak, Astillero eta Pasai Donibane, ez baitira edonolako arraun elkarteak. Astillerok, TKErekin izandako arazoak ahaztuta, goraino heltzeko bideari ekin zion orain bi urte, eta 730 egun horietan nahi adina bandera irabazi ostean, onenen artean dago berriz ere. Entrenatzaileak eta bizpahiru arraunlarik alde egitea erabaki zuten, eta 2003an zein 2005ean lortutako garaipenak errepikatzea ezinezkoa izango den arren, Jon Salsamendi eta konpainiak emango dute zer esana.\nAntzeko zerbait esan liteke Pasai Donibaneri buruz ere. Azken urteetan KAE Ligan aritu ostean, arrosa kolorea gorengo mailara itzuli da, eta luzerako gelditzeko asmoz gainera. «Turboerreka»ren garaiak aspaldi joan ziren, baina ilusioa nabaritzen da San Juan aldean. Jende gaztea eta beteranoa nahastu dute taldean, aurpegi berriren bat ere badute, eta Juan Mari Etxaberen laguntza teknikoa asko eskertuko dute arlo guztietan.\nJustu kontrakoa gerta dakieke, bestalde, San Pedrori eta Zarautzi. Entrenatzaile aldaketa, arraunlari garrantzitsuen hutsunea eta goia jo izanaren sentipena dira bi taldeek komunean dituzten oztopoak. Gabi Larrinagak «Libia»n eta Hegoi Intxauspek «Enbata»n lan asko izango dute, taldeak barruan daraman guztia atera eta mailari arazorik gabe eutsi ahal izateko. Eta borroka horretan aurkari izango dituzte Zumaia -Luxiaren eskutik aurreko urteetako lanari jarraipena emanez- eta Tiran, aurten ligan arituko den ontzi galiziar bakarra.\nLau talde izan dira orain artean San Miguel Liga irabazteko gai. Urdaibaik hiru aldiz lortu du garaipena -2004, 2007 eta 2008-, Astillerok bi aldiz -2003 eta 2005-, eta Hondarribiak -2006- zein Castrok -2009- titulu bana lortu dute.\nAstillero\tEntrenatzailea: Jon Salsamendi\nArraunlaria\tLekua\tArraunlaria\tLekua\nIsrael Bolado\tAstillero\tEnrique Lopez\tTapia\nSergio Carrion\tSantander\tUgaitz Mendizabal (p)\tIrura\nEmilio Cobos\tSantander\tFrancisco Montes\tEsteiro\nDaniel Diaz\tSantander\tMarcos C. Morales\tBuenos Aires\nVictor M. Fernandez\tMuros\tCarlos Palazuelos\tMuriedas\nJesus Angel Gomez\tPuerto Ordaz\tVicente C. Poo\tS. R. Riomiera\nRaul Garcia\tAstillero\tJaime Rios\tAviles\nCristian Garma (p)\tCastro Urdiales\tJon Salsamendi\tOrio\nAlberto Gonzalez\tVegadeo\tJose A. Vazquez\tCastro\nMario Hernando\tSantander\tJuan Zunzunegi\tVigo\nCastro\tEntrenatzailea: Joseba Fernandez\nXabier Bereziartua\tZestoa\tPedro Laza\tCastro\nSorin Silviu Dragan\tCluj\tAndoni Lombera\tCastro\nAlexander Esteban\tCastro\tSantiago Lopez (p)\tCastro\nXabier Etxebeste\tZarautz\tMiguel Mendez\tVigo\nJoseba Fernandez\tPasaia\tSergio Montenegro\tO Grove\nIker Gimeno (p)\tCastro\tJose Parada\tPalmeira\nAdrian Gomez\tCastro\tFernando Ruiz\tCastro\nSergio Gondra\tBilbo\tJavier Vilariño\tMoaña\nAdrian Gonzalez\tCastro\tLuis Miguel Villar\tCastro\nJon Iriondo\tOndarroa\tIurgi Iruretagoiena\tD. Lohizune\nHondarribia\tEntrenatzailea: Mikel Orbañanos\nOsertz Aldai\tPasaia\tArkaitz Goñi\tHernani\nManex Aldai\tHondarribia\tAsier Goikoetxea\tIrun\nIker Amador\tHondarribia\tAgoitz Irazoki\tLesaka\nIoseba Amunarriz (p)\tHondarribia\tBorja Jorge (p)\tHondarribia\nEkaitz Aznar\tLleida\tImanol Mujika\tBarakaldo\nGonzalo Carrion\tHondarribia\tMikel Orbañanos\tOrio\nJulen Castrillon\tHondarribia\tGorka Puertas\tOrio\nAner Etxart\tLezo\tGorka Vertiz\tDonostia\nIbon Etxeberria\tOrio\tIñigo Vertiz\tIrun\nAritz Gallego\tHondarribia\tAnder Zelaia\tIrun\nKaiku\tEntrenatzailea: Jose Luis Korta\nLuis Alvarez\tBilbo\tIker Pascual\tBarakaldo\nMario Arranz\tBarakaldo\tJavier Perez\tSantander\nAitzol Arrizabalaga\tOndarroa\tJose Luciano Prego\tVilaboa\nBeñat Astelarra\tPlentzia\tAngel M. Rodriguez\tBarakaldo\nEder Duran\tSanturtzi\tMiguel Angel Ruiz\tCaracas\nIñaki Errasti\tUsurbil\tLeandro Salvagno\tColonia\nOscar Gomez\tSantander\tBenito D. San Martin\tFerrol\nJosu Larrarte\tAia\tFederico Steindl\tBuenos Aires\nOscar Andres Medina\tColonia\tGentza Iraitz Zubiri\tBilbo\nDavid Muñoz\tBilbo\tAsier Zurinaga (p)\tBarakaldo\nOrio\tEntrenatzailea: Josean Olaskoaga «Aizperro»\nOier Aizpurua\tZumaia\tUnai Lasarte\tHernani\nHodei Alkorta\tAia\tIñigo Mujika\tOrio\nAitor Carrillo (p)\tHondarribia\tAgustin Mujika\tOrio\nUnai Etxeberria\tOrio\tJon Mujika\tAia\nGorka Etxeberria\tOrio\tJosean Olaskoaga\tOrio\nIrakoitz Etxeberria (p)\tOrio\tAndoni Peña\tOrio\nHaritz Etxebeste\tDonostia\tUrko Redondo\tOrio\nJosu Itxaso\tAia\tIbon Urbieta\tTolosa\nJosu Indo\tOrio\tFernando Valenciaga\tDonostia\nAxier Kolina\tDonostia\tManuel Ventas\tOrio\nAnartz Larrea\tErrenteria\nPedreña\tEntrenatzailea: Angel Gomez\nEnrique Jose Ansorena\tSantander\tMiguel Lado\tBueu\nDavid Bedia\tSantander\tUnai Martin\tPedreña\nGabriel Bedia\tSantander\tVasile Matei\tFalticeni\nJose Alberto Cano\tLierganes\tMauricio Monteserin\tRibadeo\nEduardo Carriles\tSantander\tSergio Perez\tMalaga\nDaniel Casuso\tSantander\tDavid Perez\tAstillero\nAngel Gomez\tPedreña\tRoberto Perez\tSantander\nBorja Gomez (p)\tSantander\tLuis Piñeiro\tBoiro\nCarlos Garcia\tSantander\tCarlos Rodriguez\tSantander\nJose Angel Garcia\tTapia\tMiguel A. Urrutia (p)\tSantoña\nSorin Ionel\tVirfu\tJose F. Urrutia\tSantoña\nPasai Donibane\tEntrenatzailea: Igor Makazaga\nEndika Alberdi\tPasaia\tBeñat Korta\tErrenteria\nAritz Alfonso\tPasaia\tIgor Makazaga\tPasaia\nKepa Arrizabalaga\tPasaia\tKarlos Mendizabal\tLezo\nAitor Artetxe\tDonostia\tAlain Osanbela\tDonostia\nUrko Kortajarena\tPasaia\tEndika Perez\tPasaia\nIñaki Durandegi\tDonostia\tIon Piñeiro\tDonostia\nJulen Durandegi\tDonostia\tDavid Sainz\tDonostia\nBeñat Eizagirre\tPasaia\tEneko Sein (p)\tPasaia\nAnder Etxarri\tPasaia\tXabier Tamayo\tPasaia\nMikel Etxeberria\tPasaia\tGarikoitz Tolosa\tPasaia\nPasai San Pedro\tEntrenatzailea: Gabi Larrinaga\nJon Ander Agirre\tTolosa\tXabat Gonzalez\tLesaka\nAitor Alkorta\tUsurbil\tBorja Grandal\tPasaia\nIker Aranburu\tDonostia\tLorenzo Jauregi\tDonostia\nIñaki Arrieta\tDonostia\tLander Larrauri\tDonostia\nAsier Carballeda\tPasaia\tGabi Larrinaga\tDonostia\nJoseba Mikel Etxabe\tHernani\tIker Martin\tIrun\nAlberto Etxarte\tIruñea\tMikel Olarra\tDonostia\nJulen Fernandez\tPasaia\tIñigo Osa\tPasaia\nJuan Carlos Fontan (p)\tPasaia\tJuan I. Rodriguez\tHenderson\nTiran\tEntrenatzailea: Dani Perez\nDavid Alvarez\tVigo\tAdrian Meira\tMoaña\nDavid Arosa\tMoaña\tJose Carlos Meno\tRedondela\nRoberto Carlos Costas\tMoaña\tPablo Miranda\tBueu\nBreixo Docampo\tMoaña\tRaul Novelle\tCangas\nJose Iban Fernandez\tCangas\tJaime Pazo\tCangas\nJuan Garcia\tVigo\tIvan Rivas\tMoaña\nJose Carlos Garcia\tRedondela\tLucas Rodriguez\tVigo\nDavid Gonzalez\tMoaña\tVictor Jose Rodriguez\tMoaña\nEsteban Juncal\tMoaña\tDaniel Rua\tMoaña\nJose Manuel Lobera\tMoaña\tRuben Santos\tMoaña\nDavid Lusquiños\tVigo\tFelipe Silva\tRedondela\nUrdaibai\tEntrenatzailea: Jose Manuel Francisco\nJon Albizu\tZarautz\tXabier Olazar\tMundaka\nIñigo Aldai\tBermeo\tLuis Pazos\tMarin\nAsier Arego (p)\tGernika\tJavier Polo\tAlgorta\nAsier Astelarra\tPlentzia\tMikel Portularrume\tDonostia\nBersaitz Azkue\tZarautz\tFernando Rua\tMoaña\nAndrei Banica\tConstanta\tLur Uribarren (p)\tElantxobe\nAlain Colunga\tBarakaldo\tBorja Viaredo\tPlentzia\nCarlos Mañas\tDenia\tOscar Viudez\tO Grove\nMiguel Angel Millares\tRibadeo\tIker Zabala\tBermeo\nAntonio M. Montenegro\tO Grove\tXabier Zulaika\tDeba\nMikel Ojeda\tBilbo\nZarautz\tEntrenatzailea: Hegoi Intxauspe\nJose Ignacio Alberdi\tGetaria\tHegoi Intxauspe\tZarautz\nGorka Aranberri (p)\tDonostia\tGotzon Iruretagoiena\tAia\nGorka Areizaga\tGetaria\tIgor Isasi\tEibar\nXabier Arratibel\tZarautz\tAitor Jauregi\tZarautz\nBeñat Eizagirre\tZarautz\tEgoitz Maqueda\tZarautz\nFelipe Eizagirre\tZarautz\tAlejandro Rodriguez\tBueu\nGaizka Garmendia (p)\tZarautz\tAndima Martinez\tZarautz\nAlex Gomez\tZarautz\tMikel Martinez\tOrio\nIgor Gonzalez\tDonostia\tJoseba Segurola\tZarautz\nEkhi Illarramendi\tZarautz\tMikel Zapirain\tZarautz\nZumaia\tEntrenatzailea: Luis Mari Olasagasti «Luxia»\nU. Agirregomezkorta\tAzpeitia\tJon larrañaga\tZumaia\nJuan Ignacio Akarregi\tOndarroa\tIparra Larzabal\tAzkoitia\nJoseba Aristi\tZumaia\tJoseba Lete\tOndarroa\nOdei Arrizabalaga\tItziar\tJosu Lete\tOndarroa\nMikel Azkarate\tBarakaldo\tMikel Olasagasti\tOrio\nIbon Basterretxea\tDeba\tUnai Osa\tZumaia\nMikel Etxeberria\tZumaia\tIñaki Ucin\tGetaria\nJokin Gijarro\tZumaia\tGarikoitz Uranga\tZarautz\nInge Iribar\tGetaria\tUrtzi Zabala\tDeba\nIñaki Larrañaga\tZumaia


Helduen danborradako entseguak martxan | El Diario Vasco\nOiartzunHelduen danborradako entseguak martxan\nHaurtzaro Ikastolako frontoian egingo dituzte entseguak. / GARAÑO\nGARAÑO OIARTZUN. Jueves, 19 julio 2018, 00:44\nAtzo hasi ziren entseguak eta hurrengoa bihar izango da. Datorren astean asteartean, hilak 24, eta ostegunean, hilak 26, izango dira. Egun horietan Haurtzaro Ikastolan elkartuko dira arratsaldeko 20:00etan.\nXanistebanetan egiten da helduen danborrada abuztuaren 4an. Aurten larunbata da eta 23:30etan hasiko dira. Urtero lez, antolatzaileak Auzokalte elkartea eta Haurtzaro Ikastola dira.\nGogoratu iaz, Elizaldeko kaleetatik barrena 146 lagun pasatxo elkartu zirela Labandibar, Maritxalar eta Iparragirreren esanetara, ahal bezain ongi jotzeko asmoz. Antolatzaileen esanetan iazkoa gogoratuz gero eta kide gehiago animatzen da danborradan parte hartzera. «2017an 25. edizioa bete dugu eta hain danborrada jendetsua ikusteak poza ematen du», adierazi zuen amaieran Arritxu Maritxalarrek, helduen danborradako arduradunak. «Gazteek batez ere oso ongi eran-tzun dute, gustura aritzen dira danborradan eta gu ere oso pozik gaude hainbeste lagunek parte hartzen dutela ikusirik», gaineratu zuen.\nGeroz eta gutxiago gelditzen da pasaka txapelketaren finalerako Harribeltzak udako XXII. Kontzertua egingo du aurten ere


Gure etorkizuna hobetzeko erreminta berriak eskuratzen | AMS Mundu Solidarioa\nMondragon Goi Eskola Politeknikoaren laguntza →\nUrriaren 2an, 9an, eta 16ean (astearteak), Laura Galeano psikologoarekin eta Sustapen Programaren gazteekin programatutako topaketak egin ziren, bi txandetan.\nTopaketa hauetan gai desberdinak landu ziren: krisialdien maneiatzea, etorkizun-sena eta gaixotasun psikoanalitikoak. Lehenengo topaketan krisialdien definizio batzuk partekatu ziren. Bakoitzak pertsonalki zer esan nahi zuen adierazi zuen, hortaz bakoitzak pasa izan dituen krisialdi momentuak eta egoera horretan zer sentitu zuen adierazi zuen. Krisialdiak nola maneiatu eta nola aurre egin ikasi genuen.\nBigarren topaketan, ariketa praktikoen bidez, gaixotasun psikosomatikoak landu ziren: gazte batean emakumeek dituzten gaixotasunak kokatu genituen eta beste gazte batean gizonek dituztenak, modu honetan gaixotasun desberdinak ditugula behatu genuen. Psikologoak gaixotasun hauen esanahia azaldu zuen eta ez direla beti motibo fisikoengatik ateratzen esan zuen, baizik eta arazo emozionalengatik eta nola hauek gure organismoan eragiten duten.\nHirugarren topaketan aukeratzen ditugun lanbideen inguruan hitz egin zen, baita familiak nola eragiten duen lanbide hori aukeratzeko garaian. Modu berean gure etorkizun-senean aurki ditzakegun oztopoak komentatu ziren. Topaketa hauek oso probetxugarriak izan ziren, bizitzan eta plan pertsonaletan garatzen jarraitzeko gauza berriak ikasteko aukera izan baikenituen.


naiz: agenda - Hartzaren Eguna\nDonibane Lohizuneko Inauterien protagonista nagusietako bat Hartzaren Eguna da. Urtero legez, lurraren eta biziaren urteroko arrapiztea sinbolizatzen duen hartzaren etorrera irudikatuko da.\nOtsailaren 9an izango da jaia, goizeko 10:00etan hasita. Hartzak herriko kaleak hartuko ditu eta berarekin batera Begiraleak dantza taldeko dantzariak eta musikariak izango dira. Goizean zehar egingo da antzezpena eta jateko tartetxo baten ondoren jarraituko du jaiak.


Talk Show-a: Pablo Orduña, Labslandeko fundatzaileetako bat eta CEOa, eta Luis Rodríguez, Labslandeko fundatzaileetako bat eta CTOa - Enpresa Digitala\nTalk Show-a: Pablo Orduña, Labslandeko fundatzaileetako bat eta CEOa, eta Luis Rodríguez, Labslandeko fundatzaileetako bat eta CTOa\nDeusto Business Alumnik Deusto Business Alumniren Talk Showaren edizio berri batean parte hartzera gonbidatzen zaitu. Spri Taldearekin antolatu du ekimena, Deusto Emprenderekin elkarlanean, eta abenduaren 14an izango da, 18:30ean, Bilbon (presentziala + online).\nOraingo honetan, bi protagonista izango dira: Pablo Orduña, Labslandeko fundatzaileetako bat eta CEOa, eta Luis Rodríguez, Labslandeko fundatzaileetako bat eta CTOa. Hizpide izango dute proiektua bera, hastapenak, ideia nola sortu zen, bezeroei zer onura eskaintzen dizkien, honaino iritsi arte zenbat proiektu bizi izan dituzten, zer esperientzia izan dituzten, ekintzaile gisa zer bide egin duten...\nLabsland hezkuntza-teknologiako enpresa bat da. Haren helburua da STEAM hezkuntza demokratizatzea maila guztietan, ikastetxeak eta unibertsitateak barne. Horretarako, hezkuntza-laborategietarako sarbidea ematen dute, zentro horiek beren praktiketan erabiltzen dituztenen antzekoetara, baina Internet bidez.\nElkarrizketa Asier Añibarro Deusto Business Alumniko komunikazio-zuzendariak egingo du. Elkarrizketaren ondoren, Garbiñe Henry Deustuko Unibertsitateko Berrikuntza eta Ekintzailetzako zuzendariak hartuko du parte.\nEkitaldia bukatutakoan, bertaratzen direnek aperitiboa hartuko dute, eta aukera izango dute Labslandeko fundatzaileekin hitz egiten jarraitzeko.\nTokia: Bilbo (Executiven Hall-a, La Comercial eraikinaren 3. solairuan - Deustuko Unibertsitatea) + Online\nTalk Show Deusto Business Alumni\nOrdutegia: 18:30 - 19:30\nAntolatzailea: Deusto Business Alumni SPRIrez laguntzaz\nTelefonoz: 944 456 345 / 943 297 331 / 688 854 598


Urduñako Antzinako Andra Maria ikastetxea, ikasketa prozesu osoan bidelagun - - Aiaraldea.eus\nAintzinako Andra Maria Ikastetxea\nUrduñako Antzinako Andra Maria ikastetxea, ikasketa prozesu osoan bidelagun\nAintzinako Andra Maria Ikastetxea 2020-05-15 15:58\n50 urteko ibilbidea du Urduñako Antzinako Andra Maria ikastetxeak. Azken hamarkadetan jazotako aldaketetara egokitu da, eta erreferentziazko zentroa bilakatu da familia askorentzat, ikastetxean oso ugariak baitira ikasle ohien seme-alabak.\nIkastetxeko aniztasuna ere nabarmentzeko modukoa da. Hezkuntza etapa guztiak barnebiltzen ditu zentroak, haurtzaindegitik Batxilergora, eta gehiago zabaltzeko asmoa dute, Plataforma Anitzeko Garapenerako Goi-mailako Zikloa eskaintzeko asmoa baitute laster. “Etorkizunerako aukera paregabea” izango da hori, Antzinako Andra Mariako arduradunen arabera.\nBatxilergoko eskaintzan, aldiz, unibertsitatera zein goi-mailako ziklo batera salto egiteko prestatzen dituzte ikasleak. Euskarazko B2 titulua eta First edota Advanced azterketak egiteko aukera ere eskaintzen dute, Cambrigte eskolarekin elkarlanean. Kudeaketa Aurreratuko prozesuetan ere murgilduta daude, eta materialen digitalizazioaren aldeko apustua egiten dute, besteak beste.\nHala ere, Antzinako Andra Mariako irakasleek nabarmendu dute euren eragin eremua ez dela eskolara mugatzen. “Pertsonak formatzea dugu helburu, espediente akademikoetatik harago”. Elkarbizitza plan sendoa dute gainera, hezkuntza komunitate osoaren parte hartzearekin osatutakoa. Behatoki bat dute, edozein arazo detektatu eta modu egokian bideratzeko lan egiten duena.


Mugitzeko beharra duzu? KAXA guneko online klaseekin ez duzu aitzakiarik — Gaztezulo\nMugitzeko beharra duzu? KAXA guneko online klaseekin ez duzu aitzakiarik\nMugitzeko beharra duzu? KAXA guneko online klaseekin ez duzu aitzakiarik Sormena eta mugimenduaren bidez osasun fisiko eta emozionala sustatzen duen diziplina anitzeko elkartea da KAXA. Umeentzako klaseak ematen zituzten orain arte, baina orain helduentzako online klaseak ematen ere hasi dira. https://www.gaztezulo.eus/albisteak/mugitzeko-beharra-duzu-kaxa-online-klaseak-aukera-egokia-izan-daiteke https://www.gaztezulo.eus/albisteak/mugitzeko-beharra-duzu-kaxa-online-klaseak-aukera-egokia-izan-daiteke/@@download/image/IMG_9752.jpg\nSormena eta mugimenduaren bidez osasun fisiko eta emozionala sustatzen duen diziplina anitzeko elkartea da KAXA. Umeentzako klaseak ematen zituzten orain arte, baina orain helduentzako online klaseak ematen ere hasi dira.\nUmeentzako klaseak bertan behera geratu zirenetik KAXAk ez du klaserik izan. Hala ere, martxoaren 13tik aurrera ikasleekin harremana mantendu eta ikasturtean ikasitakoa errepasatzeko helburuarekin bideo ezberdinak sortzen hasi ziren.\nEgoera luzera doala ikusita KAXAk bere zerbitzuak herriari zabaltzea erabaki du. Horrela, bi astez egunero, klase ezberdin bat eskainiko du musu-truk. Hona hemen datorren asteko programazioa:\nHala ere, berandu ibili bazara eta klaseren bat galdu baduzu KAXArekin kontaktuan jarri ez gero beharrezko estekak igorriko dizkizute. Beraz, informatu ea zure gustuko zerbait ba ote dagoen KAXAren webgunean edo jarraitu KAXA Instagram bidez eta ez galdu klase bakarrik!


Erretoretzarako hauteskundeak unibertsitate publikoan.\nApirilaren 5ean bildu egingo da Universidad del País Vasco Euskal Herriko Unibertsitatea (UPV-EHU) deiturikoaren klaustroa, urtebeteko epean bertako Estatutuen prestaketa bideratuko duen errektorea formalki hautatzeko.\nUnibertsitate publiko honetako Estatutuak prestatzeko prozesuan sarturik gaudela, aurkeztu den hautagai bakarra, azken hiru urteotan errektore izandakoa dugu: Goio Monreal.\nBakarra izanik, ez dirudi traba handiegirik aurkituko duenik berrizendapena lortzeko: gutxiago oraindik, berarekin batera oraingo talde errektoralekoak aurkezten direlarik eta duela gutxi klaustrorako arautegia burutzerakoan eduki duten gehiengoa ikusiz.\nAlde horretatik, gauzak normalki badoaz, ez da zeresan handirik egongo, baina zernahi delarik ere, ba da zeresanik franko, hautagaiak aurkeztu duen Gobernu-Programari buruz.\nAntzokia Madrilen erabakia eta hemen onartua\nJokoaren baldintzak hauexek dira: Madrileko Kongresuan erabakitako LRU legeak (Ley de Reforma Universitaria) mugatu egiten ditu aldez aurretik gure posibilitate guztiak: hemen antzerkiaren ekitaldiak antzeztea tokatzen zaigu soilik, antzokia eta libretoa jarrita gainjarrita baitaude.\nAlferrik da esatea.\nAutonomi Estatuko 16. artikuluan esaten den legez irakaskuntza osoa Komunitate Autonomoaren Konpetentzipean dagola, betiko eranskinean adierazten denez Konstituzioko 27. artikuluan aipatzen den legearen barnean mugitu behar baita, hots, LRU horren barnean, beronen antikonstituzionaltasuna frogatzen ez den bitartean behinipehin.\nMuga latza, arantzaduna gainera, dago jarrita.\nArazoa muga hori besterik gabe onartzean edo aldatzera saiatzean datza, horren arauera bide desberdinak aukera baitaitezke.\nAipatzen da, egia esan, zeharka bada ere, Nafarroa eta Iparraldearen arazoa, baina, ene eritziz, gehiago da saloiko ariketa gisa ez diot hautagai-taldeko batzuren asmoa ez denik, benetako pausoak ematen ausartzeko baino, zeren horrekin batera behin eta berriro azpimarratzen baita, Unibertsitate hau Komunitate Autonomo Baskongadokoa dela.\nAntzokiari dagokionez, ba da beste puntu garrantzizko bat, funtzionari-sistemaren onarpenarena hain zuzen LRUren onarpenarekin batera datorrena.\nAzalduko didazue, baldintza horietan Euskal Unibertsitaterako bidea nola litekeen posible.\nBa, kontuak nola diren, txostenean hitzik txikiena ere ez da erabiltzen sistema hori salatzeko.\nLegeak horrela dio eta zer egingo diogu, ba? Ez zarete asko harrituko, adjektibo orokorrek gauzak gehiegi sinplifikatzeko duten arriskua gorabehera, errektoretzarako taldeak jarrera legalista-posibilista duela uste badut.\nHautagai-taldea eta errektoregaia\nOrain dagoen talde errektoralaren inguruan hezurmamitu da hautagai-taldea: ez da harritzekoa, trantsizioko epe baterako baita.\nAgian bestelako hautagai posibleek ez dute nahi izan denbora baino lehen erretzerik eta, horregatik, orain arteko errektoreari libre utzi diote bidea.\nBeraz, errektoregaia, eta berarekin batera aurkezten den taldea, bakarra da.\nAlde horretatik ez da zer esanik, horretarako legeak jartzen dituen mugak kritikatzeaz gain.\nBa dirudi, lehen begirada batetan behintzat, talde trinkoa osotzen dutela.\nDena den, programa aztertzen nengoela nabardura batez konturatzean, kezkaturik geratu naiz, itxurazko trinkotasun hori gure helburuetarako garrantzizkoa den puntu batetan hausten baita.\nHara zein den ñabardura.\nEtengabe, asmoak agertzean, programa talde kontzeptua adierazten da, behin eta berriro la candidatura esanez, erdarazko textu jatorrizkoan.\nBaina, besteak? Ez ote dira euskararen aldekoak? Ez ote dute estaturik nahi? Dudak dauzkat, handiak gainera.\nJakin bezate, beretariko batek euskal burgesia kulturagabeziaz harrotzen dela dioelarik ere, ene ustez, modu berean, Euskal Herrian ezin dela kultutasunaz harrotu, hemengo hizkuntza ez jakinda ikasteko ahaleginik egiten ez duena, nahiz ingelesa eta frantsesa jakin, eta bai latina eta grekoa ere.\nOrohar, are gutxiago euskararen normalkuntza frenatuz edo galeraziz.\nAurrera egin ausartziaz\nEz ditut programako beste puntuak aztertuko, luzeegi joko lidake eta.\nKontua da, Unibertsitate publiko sortuberria (hamasei urte baino ez dauzka) eraikitzen ari garela eta orain dugula aukera geure neurrira egiteko, eman nahi digutena ez baita guk nahi duguna eta behar duguna.\nAurrerapausoak emateko ausartzia behar da eta horretarako gogor jokatu behar dugu, geure erreibindikazioak argi edukiz.\nHasteko, markoa aldatu behar dugu, LRU horrek inposatzen digun jokaleku estua zabalduz, besteren artean Hego Euskal Herrirako Barruti bakarra eta guztiz autonomoa eskatuz, eta politikan ezinezkorik ez dagoela jakinez, gogoan hartuz halaber, gaur egun dugun Unibersitate hau, bere eskasia eta mugekin, ez zela posible izango, lehenago prozesu erreibindikatiborik eraman izan ez balitz.\nGauza bat da segurua, nahi duguna argi eta gogor planteatu gabe, Madrildik ez digutela emango.\nHau argi jakin behar lukete, gogor ekiteko zorioneko transferentzien zain Gasteizen daudenek.\nAgian ba dakite.


Rayson ez den enpresaren produktu nagusiak\nFoshan Rayson Wovo-Woven Co., Ltd. denboraldiko fabrikatzaile bat da, esperientziarik gabeko ehunen industrian. Ehunen gaineko oihalen ikerketarekin, garapenarekin eta ekoizpenarekin konpromisoa hartu du eta ehundutako ehunak ez diren ehunak ditu. , Pisu ekoizlearekin 10gsm-tik 150gsm-ra bitarteko 4,2 metroko zabalera da, urteko ekoizpen kopuruarekin 36.000 tona baino gehiago pisatzen duena.\nFoshan Rayson ez da konpainiaren produktu nagusiak\nSs ez ehundutako ehuna\nSMS ez ehundutako ehuna\nAltzariak ez ehundutako oihalak\n(1) Elementu mediko eta sanitarioak\nGaur egun ehungintza tradizionalaren ordez ez ziren produktu mediko eta sanitarioak pixkanaka botatzeko erabiltzen da. Atzerriko herrialdeetan, jantzi gabeko masa erabiltzen da jantzi kirurgiko, txapelak, oinetakoak, galtzerdiak, klinika ohe xaflarako, mahai-zapi, baita benda, lehen sorospen sorta, operazioko zapi eta arnasketa poltsa eta abar.\n2) Babes handiko oihalak\nEzezagunak ez direnak kostu baxua aprobetxatu du, beraz, atzerrian oso babesteko oihalak erabiltzeko erabiltzen da.\n3) Nekazaritzako oihalak\nBarazki eta beste laborantza kanpoko kalteetatik babesteko (izozteak, landatu gaixotasunak, landatu gaixotasunak eta intsektuen izurriteak eta argiztapen ahalegina egin eta barazkien pobreen helburua lortzeko, Nekazaritza Ministerioak espero du ehungintzako bulegoak ezinezkoak ez direnak. Orain, zuntz pixka bat baino ez da horretarako erabil daiteke. Izan ere, PP filamenturik gabeko zurrumurruak ez dira produktuen errendimenduaren eta aplikazioen arabera nekazaritzako oihaletarako aukerarik onena.\n4) Altzarien xedea lortzeko\nSpun Bonded PP Ez-ituna altzarientzako material ona da, bere abantailak direla eta, indarra handia, iraunkorra, anti-caplion, gas defentsa, sitsa, higadura kimikoa. Sofa, koltxoi-zorroak, bidaia poltsak, kasu-zorroak eta abar egin daitezke.\n5) Interliner eta ontziratzeko materiala\nErantzun ona izan delako, indarra eta prezio baxua direla eta, Spun lodion pp ez zen oihalen artean, oinetakoen industrian asko erabiltzen da, batez ere gimnasioko oinetakoetan.


2020ko apirilaren 05a, igandea | Ordua Euskal Herrian 06:50:59\nPello Zubiria zubiria@argia.eus Emakumeak gero eta rol garrantzizkoagoa ari dira hartzen ekintza armatuetan. Tradizioz gudaria gizonezkoa zen, eta emakumea hari sostengua eskaintzen zion ama, alaba, arreba edo emaztea. Mugimendu armatuetan bere lekua lortu ondoren, orain militante suiziden artean ere ari da. Dhanu izeneko emakume hura Indiako lehen ministro Rajiv Gandhi noiz azalduko zain egon zen. 1991ko maiatzaren 21a zen. Haurdun zegoela adierazten zuen soineko zabal laranja kolorezkoak estaltzen zion sabel handia. Gandhi azaldu zen, eta mitina eman behar zuen oholtzara abiatu zen jarraitzaileen artetik. Denen artean Dhanuk ere luzatu zuen eskua, eta Gandhik agur egiteko heldu zionean, makurtu egin zen emakumea. Beste eskuarekin, sabelean zeraman bonba leherrarazi zuen, eta istant horretan 10.000 iltze barreiatu ziren ingurukoen gorputzetara. Gandhi, bere hiltzaile Dhanu eta inguruko beste 16 pertsona hil ziren. Istorio horrekin hasi du Mother. Daughter... Sister. Bomber (Ama. Alaba. Arreba... Bonbalari.) izenburua daraman artikulua Mia Bloom-ek, Bulletin of the Atomic Scientists aldizkarian. Aldizkari honek eta bere atzean dagoen elkarteak ahaleginak egiten dituzte arma nuklearrek eta oro har armamentismoak mundu osoan zabaltzen dituzten arriskuak salatzeko. Batzuetan oso intelektual eta zientzialari kritikoen lanak publikatzen dituzte. Aldiz, Mia Bloom-en curriculuma irakurrita, esan dezakegu AEBetako sistema barruan ondo ikusitako emakumea dela. Cincinnatiko unibertsitateko irakaslea da eta hainbat agentzia federali kontraterrorismo alorreko aholkularitza lanak egiten dizkio. Aurten Dying to Kill: The Allure of Suicide Terror (Besteak akabatzeko hil: Terrore suizidaren xarma) izeneko liburua plazaratu du. Hasierako kontakizuna osatzeko, Bloomek beste xehetasun bat erantsi du artikuluan: emakume polizia batek egin omen zuen Rajiv Gandhirengana Dhanuri hurbiltzen ez uzteko keinua, baina buruzagiak "lasai, neska" esan omen zuen. Bere bizitzako azken hitzak, segurik. "Gandhi beharbada nahastu zen emakumea zelako (dio Bloomek) baina hori egin bazuen, ez zen ez lehenbizikoa eta ez azkena izan. (...) Tradizioz, emakumeak gehiago ikusi ditugu bortizkeriaren biktima, bortizkeriaren egile baino. Baina orain rol nagusiak ari dira hartzen gatazketan, terrorista edo, zehazki, bonbalari suizida bihurtuz, beren gorputzak giza detonatzaile bilakatuz". Mia Bloomek bonbalari suizida batzuen kasuak aipatu ditu. Bere zerrendan lehena -Rajiv Gandhi hil zuena baino lehenagokoa- Libanoko Sana'a Mehaydali da; 1985ean bere soinean zeraman leherkaria zartarazi zuen 17 urteko neskatxa honek, Israelgo soldaduak zeramatzan konboi baten aurrean. Siriaren aldeko Alderdi Sozialista Nazionalak hartu zuen ekintza hura bere gain, eta ondorengo urteetan erakunde horrek tankera berean antolatutako 12 eraso suizidetako bostetan militante emakumeak inmolatu ziren. Geroztik, Sri Lanka, Turkia, Txetxenia, Israel eta beste zenbait herrialdetan gertatu dira horrelakoak. Bloom irakasleak 17 talde zenbatu ditu bonbalari suizidak erabiltzen dituztenak, eta beren atakeen %15 emakumeek burutu dituzte. Beste batzuen kalkuluetan %30. Hasi, erresistentzi talde laikoak hasi omen ziren taktika berri hau erabiltzen, baina denborarekin oinarri erlijiozkoa duten matxinatu taldeek ere gauza bera egin dute. Palestinako lehen emakume bonbalari suizida Wafa Idris izan zen. 2002.eko urtarrilean egin zuen erasoa, eta Palestina bezala mundu osoko hainbat jende hunkitu zituen bere akzioarekin. Bera da Koldo Izagirrek eta Tapia eta Leturiak "Wafa" kantuan aipatzen dutena. Emakume haren sakrifizioaren ostean, honela idatzi omen zuen Egiptoko egunkari batek: "Emaztegai zerutiar honek nahiago izan zuen heriotza bizitzaren plazerak baino; mezu sendo hori adierazi dio nazio arabiarrari". Beste batek hau publikatu zuen: "Mariaren sabeletik sortu zen bezala zapalkuntza gainditu zuen Haurra, Wafaren gorputza bilakatu da etsipena ezabatu eta itxaropena biziarazi duen metraila". Eraso suizidek iritsi behar zuten Zerk bultzatu ditu emakumeok eraso suizidak burutzera? Alde batera utzita emakume horiek borrokara eraman dituzten injustizia egoerak, Mia Bloomek arakatu du horien nortasunaz egin diren ikerketan. Erantzun sinple bat ez du aurkitu. "Askok uste dutenaren alderantziz, ez dira beren onetik ateratako soziopatak, beren buruak suntsitzeko joera dutenak. Ez dira jende txiroa, ezta ikasketarik gabeko fanatiko erlijiosoak ere. Terrorista suizidaren perfilak antza handiagoa dauka gizarte mugimenduetan dabilen herritar politizatuarena, hiltzailearena, erlijio sektako kidearena edo suizida arruntarena baino". Askotan, gainera, pertsona horiek ordainarazi egin nahi omen dituzte bai haiek edo beren familiek jasandako umiliazioak. Ikertzaileak uste du sarritan, emakume bonbalari suizidak familiako baten heriotza mendekatzen ari direla. "Eta emakume horiek ez direla konformatu ezarri zaien rol pasiboarekin, beren gizarteei demostratu nahi dietela beste edozein bezain gauza direla herriaren aldeko guduan. (...) Emakumeak giza bonba bihurtzen direnean ez dira ari herri baten, erlijio baten edo lider baten izenean, beren emakumetasunaren izenean ere ari dira". Emakume horiek lirateke mugimendu antikolonialista eta antikapitalista armatuetan jardun duten hainbeste militante emakumezkoren jarraitzaileak. Baina gauza bat da militantzia armatua eta oso bestelakoa eraso suiziden apustua. Jauzi hau esplikatzen saiatu dira Bloomek aipatu dituen hainbat kazetari eta soziologo. Batzuek irizten diote emakume gazte horietako batzuek ekintza horretan aurkitu dutela bai haiek edo bai beren familiako norbaitek egindako okerren batek ekarritako desohorea garbitzeko modu bakarra. Beste kasu batzuetan, emakumezko erasotzaile suizida horiek sexu bortizkeria (bortxaketak eta beste) nozituak direla uste dute adituek. Esplikatzeko ahaleginak dira; gainera, horiek irakurtzen dituenari halako zalantza bat geratzen zaio, alegia, ez ote den Euskal Herriko bortizkeria armatua esplikatzerakoan ere zenbait aditu eta sasi-jakintsu (kontraintsurjentziaren eskemen barruan) ematen saiatu diren esplikazio psikologikoa. Beharbada argibide errazena Txetxeniako kasuan dago. Mia Bloomek diosku 2004an txetxeniarrek Errusiaren kontra egindako eraso gehienetan tartean zirela "Beltzezko Alargunak", errusiarrek beren familiei eragindako sarraskien mendekua hartu nahi zutenak. 1999an Txetxeniako bigarren gerra hasi zenetik, emakume bonbalariek gutxienez 18 eraso nagusitan hartu omen dute parte. Bloomek horretaz galdetu dio Ingushetian Txetxenia-Errusia Adiskidetasun Elkarteak duen arduradun Imran Yezhiyev-i: "Eraso suizidek derrigor iritsi behar zuten, Errusiako armadak gerran Txetxeniako zibilen kontra egin dituen krimen krudel eta ikaragarrien erantzun gisa. Soldadu errusiarrek haurrak eta bestelako zibilak hil eta haien gorpuak itzultzeko dirua eskatzen dutenean, asko dira haserretu eta mendeku egingo dutela zin dagitenak. Elvira izeneko emakume bati 15 urteko semea hil zioten Errusiako soldaduek eta gorpua itzultzeko 500 dolar eskatu zizkioten. Hala esaten zuen gero Elvirak: `Oh, bai, hil egin nahi ditut. Hil errusiarrak eta beren umeak. Ezagut dezatela hau zer den'". Informazio gehiago: Bulletin of the Atomic Scientists Mia Bloomen kurrikulua eta kontaktua "Dying to Kill" liburua Wafa Idris Wikipedian Santiago Alba Rico-ren "Wafa Idris: el milagro funesto"\nKanal honetan artxibatua: Txetxenia\nTxetxenia kanaletik interesatuko zaizu...


Zerbitzari lasterketa egin dute Amaran - Irutxuloko Hitza : Irutxuloko Hitza\nZerbitzari lasterketa egin dute Amaran\nOstegunean hasi zituzten festak, eta igandera bitarte iraungo dute.\nZerbitzari lasterketako parte hartzaile bat. (Argazkia: Malen Aldalur)\nOstegun goizean hasi zituzten festak Amaran Txorimaloaren muntaketarekin. Easo plaza jaietarako prestatu dute eta igandera bitarte iraungo du festak. Larunbat goizean marmitako lehiaketa eta berreskuratu berri duten zerbitzari lasterketa egin dituzte. Goizean goiz hasi dira marmitako prestatzen 14 elkartetako kideak bikoteka. Usain goxoa nabari zen inguruetan eta trikitiaren doinuan aise aritu dira sukaldari lanetan. Bitartean, goizeko 11:30etan zerbitzari lasterketa egin dute. Bost pertsonak hartu dute parte hiru tabernen ordezkari gisa: La Vella Easo tabernatik bikote bat, Lau tabernatik beste bikote bat eta, azkenik, La Bodegillako ordezkari bat. Bi buelta eman dituzte Easo plazan erretiluaren gainean bi garagardo edalontzi eta garagardo botila bat zituztelarik. Ederki moldatu dira parte hartzaile guztiak, baina La Vella Easoko ordezkarietako bat gailendu da. Dena den, oraindik ez da jaia bukatu Amaran. Arratsaldean, ‘Ongi etorri Fidemundo’ antzerki emanaldia egongo da Trapu Zaharrak antzerki taldearen eskutik; ondoren, danborrada eta zezen suzkoa; eta gaua behar bezala bukatzeko, berbena. Goizak utzitako irudiak jaso ditugu:


Irish Wolfhound Scottish Terrier Mix - Txakurrak\nIrish Wolfhound Scottish TerrierMix, arraza mistoko txakurra da, Irish Wolfhound eta Scottish Terrier Txakurra haztearen ondorioz.\nIrish Wolfhound Scottish Terrier Mix, Irish Wolfhound eta Scottish Terrier haztearen ondorioz sortutako arraza mistoko txakurra da. Bi txakur hauek atseginak izan daitezke, baina pertsonalitateak desberdinak dira, beraz, ez dakizu. Irish Wolfhound ezaguna da pentsakor, eskuzabal eta pazientzia izateagatik. Txakur guztiek sozializazio egokia behar dute eta hori faktore handia izango da besteekin harremanetan jartzeko. Nolakoa da eta nola jokatzen du arraza misto honek? Irlandako Wolfhound edo Scottish Terrier antzekoa al da? Horiek jarraian saiatuko eta erantzungo ditugun galderak dira. Jarraitu irakurtzen behean argazkiak, bideoak ikusteko eta irlandar Wolfhound Scottish Terrier Mix ederrari buruz gehiago jakiteko.\nAnimalia guztiak erreskate baten bidez eskuratzea gomendatzen dizugun arren, ulertzen dugu pertsona batzuek hazle baten bidez pasa dezaketela beren Wolfhound Scottish Terrier Mix txakurkume irlandarra lortzeko. Hau da, Irish Wolfhound Scottish Terrier Mix txakurkumeak badituzte salgai.\nScottish Terrier oso arraza zaharra da. Scottie eta Aberdeenie ezizenekin doa. Scottish Terrier bezain zaharra den arrazaren jatorria lausoa da eta ez da hain ezaguna. Scottish Terrier-en antzeko deskribapeneko txakur bati buruzko lehen idatziak 1436. urtekoak dira, Don Lesliek The History of Scotland 1436–1561 liburuan deskribatu zituenean. Baserri batean arratoiak eta animaliak ehizatzeko hazten zen. XIX. Mendean Eskoziako Highlands terrier ugari eta ilea motzeko terrier izenarekin ezagutzen zen. Mendearen bukaeran denborak aurrera egin ahala erabaki zen haiek pixka bat inteligenteago sailkatzen hastea. Dandie Dinmont Terrier eta Skye Terrier banandu zituzten. Ingalaterrako Scottish Terrier kluba 1881ean sortu zen (aurretik historia asko zegoen). 1890. hamarkadan Estatuetara ekarri zituzten.\nIrish Wolfhound Scottish Terrier Mix Tamaina eta Pisua\ndaniar handia huskyarekin nahastuta\nIrish Wolfhound Scottish Terrier Mix Personality\nIrlandako Wolfhound eta Scottish Terrier apur bat zorrotzak izan daitezke. Lagun bitxi bitxiak izan daitezke, beraz, adi egon portaera horren bila! Txakur guztiek arreta behar dute eta ez dute bakarrik utzi nahi. Horregatik duzu maskota, ezta? Asmoa ezazu ahalegina egitea sozializatzeko, horrek dibidenduak jasoko baititu epe luzera. Mesedez, erabili beti errefortzu positiboa erabili nahiz eta beren buruak izan ditzaketen. Gozatu zure arraza misto berriarekin egotea eta maite haiekin izango duzun harremana.\nEskoziako Terrier-ekin nahastutako Irlandako Wolfhound artikulazioen displasia, VWD, PRA, osteosarkoma, joera izan daiteke, besteak beste.\npelutxezko bichon shih tzu\nIrish Wolfhound Scottish Terrier Mix Elikadura\nHartu maskota bat\nshih tzu pekinera nahastuta


Igerilekuan gimnasio gela berri bat egokitu du Udalak - Uztarria (Azpeitia)\n2019ko abu. 30a, 15:32\nAzpeitiko Udalak hainbat aldaketa egin du uda honetan igerilekuko eraikineko gimnasioan, eta bigarren solairuko gela bat egokitu du. Udalak jakinarazi duenaren arabera, aldaketa honek bi helburu nagusi ditu; batetik, Fitness gela handitzea, eta bestetik, luzaketak egiteko gela egokitzea, erabiltzaile kopuruaren igoerak ekar ditzaken "gainkargak" saihesteko. Horretarako, bi gela banatzen zituen horma bat bota dute, eta jarduera fisikorako zeuden makinak berrantolatu dituzte.


Aberatsek bakarrik oporrak ordaindu ahal izango dituzte etorkizunean?\nHasiera » Azken albisteak » Nazioarteko Azken Albisteak » Aberatsek bakarrik oporrak ordaindu ahal izango dituzte etorkizunean?\nEuropako Azken Albisteak • Nazioarteko Azken Albisteak • Azken Bidaia Albisteak • Negozio Bidaiak • ostalaritza • Hotelak eta estazioak • Topaketak • Berriak • Pertsonak • berreraikitzen • Arduraduna • Turismo • Garraioa • Bidaia Wire Albisteak • Erresuma Batuko Azken Albisteak\nMundu osoko 1000 profesional ingururi galdetu zitzaien pandemiaren ondorioz merkatu orokorrean aurreikusitako prezioen igoeraren eraginari buruz.\nIndustriako profesionalak ia berdin banatuta daude etorkizunean dirudunek bakarrik oporrak ordaindu ahal izango dituzten ala ez jakiteko, WTM London-ek, bidaia-industriaren mundu mailako ekitaldi nagusia den WTM London-ek gaur (azaroak 1, astelehena) kaleratutako ikerketak agerian uzten du.\nMundu osoko 1000 profesional ingururi galdetu zitzaien pandemiaren ondorioz merkatu orokorrean aurreikusitako prezioen igoeraren eraginari buruz. Erdia pasatxo (%51) kezkatuta zegoen bidaiak aberatsen babesle bihurtuko direlako, eta %49 ez dago ados.\nWTM Industry txostenak igoeren tamainaz ere galdetu du, eta emaitza garbiak baieztatu du prezioak igoko direla 2022an. Laginaren hirutik batek baino gehiagok (% 35) esan zuen litekeena dela prezioak igotzea. %1 eta %20 artean, aurtengo urtearekin alderatuta. Hala ere, kostuen presio biziek eta pandemian galdutako diru-sarrerak berreskuratzeko beharrak esan nahi du hamarretik bat baino gehiagok (% 12) prezioak % 20 baino gehiago igotzea espero dutela.\nBestalde, batzuk prezioak jaitsiko direla aurreikusten dute, %15ek %1 eta %20 arteko jaitsiera xume bat aurreikusten dutelarik, eta %9k, berriz, beren konpainiaren prezioak nabarmen jaitsiko direla, %20 baino gehiago.\nBosten batek (%22) prezioak berdinak izatea espero du.\nErresuma Batuko kontsumitzaileek ere badakite COVID-19aren eta Brexitaren eragin bikoitzak prezioetan izan dezaketela bidaiaren merkean eragina izan dezaketela, eta % 70ek etorkizunerako kezka dela onartzen dute.\nSimon Press, WTM London, Erakusketa zuzendariak, esan zuen: "Erresuma Batuan, udan atzerriko bidaien kostu osoa okertu egin zen probak ordaindu behar izateak, egonaldietarako eskariak hornidura eskasia eta prezio igoerak ekarri zituen bitartean. Presio espezifiko hauek hurrengo urterako aplikagarriak izan daitezke edo ez, baina industriaren emaitzak zalantzarik gabeak dira: prezioak igoko dira 2022an.\n"Bidaietako sektore askok kontsumitzaileen mezuak 'balio' aldera eramaten ari ziren 'kostua' baino. Industriaren erronka da bidaiariari prezioen igoerak justifikatzen dituen produktua eta esperientzia eskain diezaioketela ziurtatzea eta bere marjinak mantentzen dituena, baina merkatutik kanpo preziorik gabe”.


1.3. Uribeko erreka:\nZanburu mendian jaiotzen da eta Zulaibar auzunean bat egiten du Arratia ibaiarekin. Errekatxo honen inguruan lau errota daude, baina auzuneko zaharrenek entzundakoaren arabera, bosgarren bat ere egon omen zen.\nAtxitiko errota: Uribe kofradian kokatua. 1928an lan egiteari utzi bazion ere, gerra ostean berriro lanean hasi zen, eta 1943. urtearen ingurura arte jarraitu zuen. Gaur egun errotaren arrastorik ia ez da agertzen. Azken errotariak Artetxetarrak izan ziren.\nAtxitiko errotako bi harriak gaur egun Olabarriko errotaren kanpo aldean daude jarrita, apaingarri moduan.\nIntxaurbeko errota: Uribe kofradian kokatua. XIX. mendean lan egiteari utzi zion, eta kaltzearen arrastoak bakarrik geratzen dira. Errota zegoen inguruan aurkitzen den etxea gaur egun Intxaurbeko errota izenaz ezagutzen bada ere, inoiz ere ez da izan errota. Errota etxearen gaineko aldean zegoen. Bitor Beobidek dioenez, “gure etxeak ehun eta hogei urte inguru ditu, eta bere eraikuntzan, errotako materialak erabili ziran”.\nAxpeko errota: Uribe kofradian kokatua. Gaur egun presa eta kaltzearen arrastoa bakarrik kontserbatzen dira, baina inguruko inork ez du ezagutu lanean. Duela mende bat baino gehiago utzi zion lan egiteari.\nGorago dagoen Axpeko jauregiaren jabetza izan zen.\nZulaibargo errota: Uribe kofradian kokatua. 1976an utzi zion lan egiteari. Oraintsu etxebizitzarako birmoldatua izan da.\nAzken errotaria Jose Barrenetxea Jose Errota izan zen.